Sentimen Terkini Pasaran Forex Setakat Petang Ini

Pergerakan pasaran untuk dagangan Isnin permulaan minggu ini dilihat agak perlahan menjelang data tumpuan utama yang menjadi perhatian pelabur adalah pengumuman kadar faedah pada mesyuarat FOMC Khamis nanti. Buat masa ini, pergerakan harga sehingga awal sesi Eropah menunjukkan berlaku aktiviti pengambilan untung ke atas posisi jualan minggu lalu berikutan kebimbangan pelabur menjelang mesyuarat FOMC. Jangkaan pasaran adalah bank pusat akan menaikkan kadar faedah namun menjelang pengumuman kadar faedah kali ini, pelabur melihat kepada beberapa faktor yang menjejaskan keyakinan terhadap jangkaan kenaikan tersebut. Di samping kenyataan bernada dovish daripada komen terbaru oleh bank pusat, antara faktor lain yang dilihat pasaran adalah risiko politik di Amerika Syarikat di mana Presiden Donald Trump mengancam penutupan kerajaan AS selepas mencatatkan rekod defisit bulanan terbesar yang tidak digemari oleh beliau.
 Perkembangan pada zon Eropah, European Central Bank (ECB) dijangka akan melanjutkan kenaikan kadar faedah jika pertumbuhan ekonomi lebih perlahan daripada jangkaan namun keputusan akan didorong oleh data-data ekonomi. Jika pertumbuhan ekonomi zon Eropah kekal bergerak perlahan, dijangka kadar faedah akan terus dikekalkan pada kadar yang rendah untuk tempoh masa yang panjang bergantung pada kesihatan ekonomi dari masa ke masa. Data inflasi (CPI) zon Eropah untuk bulan November yang dikeluarkan jam 6 petang tadi menunjukkan bacaan tidak mencapai jangkaan pasaran dan data imbangan dagangan (trade balance) juga turut mencatatkan kemerosotan.
Perkembangan Brexit pula, Kesatuan Eropah menolak sebarang cadangan tambahan berkenaan isu sempadan Ireland dan menjelang cuti tahunan sempena hari Krismas, rundingan dijangka akan dilanjutkan sehingga Januari tahun hadapan. Dengan tempoh akhir rundingan yang semakin hampir iaitu pada bulan Mac, tekanan akan terus dirasai oleh penggubal undang-undang memasuki fasa-fasa akhir rundingan. Ketidaktentuan Brexit akan terus memberi kesan kepada ekonomi Britain dimana laporan sentimen pasaran perumahan di sana juga turut terjejas. Sekiranya terdapat petunjuk bahawa Parlimen Britain akan menolak pelan perjanjian Theresa May, pasaran dijangka akan memberikan reaksi berimpak besar khususnya pada matawang Sterling dan juga Euro.


Kenapa 3 Mata wang Ini Dipanggil Mata wang Komoditi?

Mata wang komoditi adalah mata wang yang berkait rapat dengan harga komoditi seperti minyak, emas dan produk pertanian.
Negara-negara seperti Australia, New Zealand, Kanada, Brazil, Afrika Selatan dan Rusia biasanya dikaitkan dengan mata wang komoditi kerana prestasi ekonomi yang terikat dengan eksport komoditi.
Namun, 3 mata wang teratas yang paling banyak didagangkan sebagai mata wang komoditi ialah dolar Australia, New Zealand dan Kanada.
Dolar Australia (AUD)

Sumber semula jadi Australia yang luas menjadikannya salah satu negara paling kaya dengan sumber di dunia.
Ia merupakan pengeksport utama arang batu dan bijih besi utama dan mengeksport sejumlah besar emas dan petroleum.
Justeru, harga komoditi global akan memberi kesan secara langsung ke atas nilai dolar Aussie.
Pergantungan ekonomi Australia pada China sangat penting kerana Beijing adalah rakan dagang terbesar Canberra.
Jika ekonomi China kuat, ia akan memberi impak pada dolar Aussie untuk meningkat, tetapi, jika ekonomi China lemah, dolar Aussie akan jatuh.
Harga emas biasanya selari dengan nilai AUD, memandangkan Australia pengeksport bersih emas.
Jadi bila harga emas naik, dolar Aussie cenderung meningkat.

 Dolar New Zealand (NZD)

New Zealand ialah pengeksport terbesar produk susu dunia dan mengeksport produk ladang lain seperti daging dan bulu.
Seperti dolar Australia, nilai dolar New Zealand juga dipengaruhi prestasi ekonomi China dan benua Asia yang mengimport produk daripadanya.
Biasanya New Zealand mempunyai kadar faedah bank pusat yang lebih tinggi daripada negara lain.
Oleh itu, pelabur akan mendapatkan NZD untuk memperoleh hasil yang lebih tinggi.

Dolar Kanada (CAD)

Kanada ialah pengeluar minyak kelima terbesar di dunia dan menyumbang 10% daripada eksport negara.
Justeru, nilai dolar Kanada berkait rapat dengan harga minyak.
Kedudukan geografi Kanada dengan Amerika Syarikat bermakna kedua-dua ekonomi terikat rapat.
Pada 2019, 75% eksport Kanada pergi ke AS.

Susulan daripada penjelasan ini, diharapkan pembaca dapat memahami lebih mendalam mengenai mata wang komoditi.
Syok kan belajar pasal pasaran? Haa. Kalau nak tahu lebih banyak lagi, kenalah join komuniti kami! Jom join sini~


USD Waspada Menanti Keterangan Jerome Powell

Dolar greenback terus berlegar di sekitar harga yang sama ketika pelabur menantikan keterangan Pengerusi Federal Reserve (Fed) Jerome Powell untuk petunjuk baharu mengenai pengetatan dasar monetari.
Jerome Powell akan memberi keterangan mengenai pencalonan semulanya untuk mempengerusikan bank pusat AS di hadapan Jawatankuasa Perbankan Senat pada sesi New York malam ini.
Berdasarkan ucapan perasmiannya dikeluarkan pada Isnin, Powell akan berjanji untuk mengekang kenaikan inflasi yang tinggi daripada menjadi lebih buruk tetapi tidak menyebut tentang rancangannya mengenai haluan dasar diketatkan.
 Pada sesi Asia, US dolar memaparkan sedikit penurunan dengan indeks dolar diniagakan pada 95.87 berbanding kebanyakan mata wang utama.
Meneliti pergerakan mata wang Eropah, pound kekal didagangkan stabil dengan pergerakan harga terus berlegar di sekitar paras ketinggian untuk tahun ini selepas mencatat kerugian sederhana pada sesi sebelum ini.
Sementara itu, pelabur turut diperlihatkan dengan pengeluaran data jualan runcit Australia yang menunjukkan bacaan positif, sekali gus memberi sedikit sokongan untuk dolar Aussie mencatat kenaikan.
Dalam pada itu, safe-haven yen sedikit susut berbanding dolar greenback, menyaksikan mata wang itu diniagakan berlegar pada 115.30 pada sesi Asia.


Lima News Besar Tumpuan Utama Pasaran Minggu ini (05-09 Feb)

Minggu ini adalah minggu penetapan polisi monetari dengan tiga bank pusat utama bermesyuarat termasuk Bank of England (BoE), Reserve Bank of Australia (RBA), dan Reserve Bank of New Zealand (RBNZ).
Spekulasi semakin hangat yang mengatakan bank-bank pusat utama kini dalam halatuju mengetatkan polisi sehingga menyebabkan pasaran bon dunia melonjak. Kenaikan paling jelas dilihat adalah di Amerika Syarikat, Eropah dan Australia.
Di Eropah, ekonomi berkembang pada kadar yang kukuh pada 2017 dengan pengangguran yang semakin berkurangan dan juga inflasi-teras yang kini telah meningkat. Perkara ini lah yang telah menyokong euro sejak tahun lepas.
Dalam masa yang sama, ECB (European Central Bank) telah mengurangkan amaun pembelian bon kepada 30 billion euro bermula pada bulan lalu sehingga September 2018. Namun, ECB masih meletakkan sebarang keputusan selepas September kekal terbuka, bermaksud pembelian bon masih boleh ditambah dan dilanjutkan selepas September bergantung kepada keadaan ekonomi.
Ketidaktentuan politik Jerman juga menjadi isu penting ketika ini dengan rundingan kerajaan gabungan belum menemui kata putus.
Daripada semua berita dan peristiwa (event) yang dikeluarkan minggu ini, Bank of England akan menjadi fokus utama pasaran.
#1 Penetapan polisi monetari Bank of England (Khamis)
Bank of England akan mengumumkan polisi monetarinya pada Khamis pukul 8 malam. Bank pusat ini juga akan mengeluarkan laporan inflasinya dengan Gabenor Carney mengadakan sidang media selepas pengumuman itu.
Pasaran sememangnya menjangka bank pusat akan mengekalkan kadar faedahnya. Pasaran kini meletakkan 50% potensi untuk BoE menaikkan kadar faedah pada Mei dengan sesetengah pelabur menjangka dua kenaikan kadar BoE tahun ini.
 #2 Penetapan polisi monetari Australia (Selasa)
Bank pusat Australia (RBA) ini akan mengumumkan polisi monetarinya pada Selasa pukul 11.30 pagi. Majoriti pasaran menjangka kadar faedah akan dikekalkan pada 1.50%. Sejak penetapan polisi yang lepas pada Disember, dunia terus berkembang kukuh seterusnya menyokong ekonomi Australia. Walaupun dengan tambahan pekerjaan yang meyakinkan, tetapi inflasi pada minggu lalu meleset. Ia sudah tentu membimbangkan RBA.
#3 Penetapan polisi monetari New Zealand (Khamis)
Bank pusat New Zealand (RBNZ) akan mengumumkan polisi monetarinya pada Khamis pukul 4 pagi. Pasaran secara keseluruhan menjangka kadar faedah akan terus dikekalkan di paras 1.75%. Gabenor sementara Grant Spencer akan mengadakan sidang media selepas polisi diumumkan bagi membincangkan keputusan pada hari tersebut. Adrian Orr bekas timbalan gabenor dan bekas ketua penganalisis ekonomi RBNZ akan mengambil alih tugas Gabenor pada 27 Mac depan.
#4 Data imbangan perdagangan China (Khamis)
China akan mengeluarkan data imbangan dagangan (trade balance) pada Khamis pukul 11 pagi. Imbangan dagangan yang mengira hasil eksport tolak import dijangka merekodkan bacaan yang semakin berkurangan kepada $54 billion daripada $54.7 billion sebelum ini. Data ini penting kepada ekonomi global dan Australia khususnya kerana China adalah rakan dagang utama Australia.
#5 Data pekerjaan Kanada (Jumaat)
Kanada akan mengeluarkan data ini pada Jumaat pukul 9.30 malam. Kanada merekodkan tambahan pekerjaan sebanyak 79,000 pada Disember dan November lalu. Dalam data kali ini pasaran tidak menjangka perubahan besar kepada pasaran pekerjaan. Pasaran menjangka penyusutan sebanyak 2,000 pekerjaan untuk data kali ini.
Nak belajar analisis Fundamental? Klik sini


Fed Harker Masih Melihat 2 Lagi Kenaikan Kadar Tahun Ini

Presiden Fed cawangan Philadelphia, Patrick Harker berkata pada Jumaat bahawa bank pusat masih di atas landasan untuk mencapai sasaran inflasi dan menegaskan sokongannya terhadap dua lagi kenaikan kadar tahun ini.
“Perhatian adalah kepada inflasi, ekonomi masih di atas landasan, walaupun data-data sejak beberapa bulan ini bergerak ke arah bertentangan,” kata Harker dalam ucapannya di konferens ekonomi di Reading, Pennsylvania.
Tambahnya, beliau masih lagi meramalkan The Fed akan mencapai sasaran 2% inflasi pada penghujung tahun ini.
Bank pusat US ini telah dua kali menaikkan kadarnya dalam masa enam bulan iaitu pada Disember 2016 dan Mac lalu. Pasaran ketika ini menjangkakan bank pusat akan menaikkan kadar sekali lagi pada mesyuarat 13-14 Jun minggu depan. Namun, ada beberapa ahli The Fed yang menyatakan kebimbangan terhadap trend kenaikan inflasi yang lemah.
 Harker yang merupakan ahli pengundi dalam The Fed tahun ini, juga mengatakan ekonomi US kini berada dalam “keadaan normal” dan hanya sedikit masalah yang perlu diatasi dalam pasaran pekerjaan dan beliau menjangkakan kadar pengangguran jatuh ke paras 4.2% pada penghujung 2018.
Beliau juga cenderung melihat kenaikan dalam kadar gaji, dan menganggarkan gaji akan naik kepada (2.5% – 3%) tahun ini.
“Ini adalah petanda baik, ia adalah perkara penting yang hilang sejak pemulihan ekonomi,” kata beliau.
Pertambahan pekerjaan semakin perlahan pada Mei, tetapi kadar pengangguran semakin baik jatuh kepada 4.3%. Manakala purata gaji per jam (Average hourly earnings) naik 0.2% pada Mei di mana dari tahun ke tahun gaji naik sebanyak 2.5%.


Data KDNK Kanada Menurun, Tumpuan Terarah Pada Laporan Pekerjaan NFP Malam Ini

Matawang dolar USD didagangkan merosot berbanding matawang utama yang lain pada Khamis, jatuh ke paras terendah dua minggu dagangan berbanding USD setelah menerima tekanan daripada unjuran ekonomi Amerika Syarikat yang lebih berwaspada oleh FED sekaligus menguatkan lagi jangkaan pasaran bahawa bank pusat tersebut semakin menghampiri fasa akhir kitaran pengetatan pada dasar monetarinya. Kenyataan dovish FED yang dikeluarkan pada Rabu mencetuskan situasi panik dalam pasaran di mana melihatkan kejatuhan ketara pada nilai dagangan USD.
FED menyatakan mereka mampu untuk bersabar daripada tindakan menaikkan kadar faedah pada tahun ini berikutan ketidaktentuan pada unjuran ekonomi Amerika Syarikat. Namun begitu, matawang USD berjaya mengukuhkan semula nilai daganganya pada sesi pasaran New York sehingga ke penghujung sesi setelah data jualan rumah baru di Amerika Syarikat menunjukkan angka yang lebih tinggi berbanding jangkaan pasaran serta juga pada bacaan sebelumnya. Pasaran hari ini akan tertumpu pula pada laporan data pekerjaan NFP Amerika Syarikat yang ditunggu-tunggu setiap awal bulan di mana pada kebiasannya akan memberikan impak besar terhadap pergerakan harga khususnya melibatkan pasangan matawang USD.
Beralih pada perkembangan di zon Eropah, dagangan EURO menunjukkan penurunan dari paras tertinggi tiga minggu berbanding dolar USD selepas ahli majlis penasihat dalam bank pusat Eropah serta Presiden Bundesbank, Jens Weidmann memberikan gambaran negatif terhadap perkembangan jangka pendek pada ekonomi di mana beliau mengatakan risiko pertumbuhan akan berterusan lebih lama daripada yang dijangkakan.
 Data ekonomi zon Eropah secara keseluruhannya menunjukkan bacaan data yang kurang memuaskan dengan bacaan pada data jualan runcit di Jerman adalah yang paling merosot. Sesi pasaran Eropah hari ini akan turut mengeluarkan laporan data ekonomi khususnya di Jerman, Sepanyol,Perancis dan juga Itali. Jika bacaan data ekonomi masih belum menunjukkan potensi untuk mengukuh, dagangan EURO dalam jangka masa terdekat berkemungkinan akan terus bergerak perlahan dan sukar untuk menarik perhatian para pelabur.
Sementara itu, matawang Sterling berjaya mengukuh pada dagangan Khamis dan mencatatkan kenaikan terbesar bulanan tahun ini setelah Britain dilaporkan sedang membuat persiapan untuk menyambung rundingan bersama Kesatuan Eropah dalam usaha mendapatkan kesepakatan berkaitan isu sempadan Ireland selepas Brexit. Namun, risiko pada dagangan Sterling masih dirasakan oleh para pelabur setelah undian Parlimen menolak pindaan pelan Brexit Theresa May.
Antara lain yang turut menjadi tumpuan pasaran semalam adalah data GDP (KDNK) di Kanada di mana seperti jangkaan, bacaan pada data tersebut menunjukkan penurunan dari paras 0.3% ke paras -0.1%. Penurunan pada data GDP sedikit sebanyak mengganggu momentum pengukuhan matawang dolar CAD setelah berjaya melonjakkan nilainya ekoran mendapat manfaat daripada kenaikan harga minyak mentah sebelum ini.
Manakala tumpuan untuk malam ini adalah pada data ekonomi di Amerika Syarikat melibatkan laporan pekerjaan NFP, purata pendapatan dan juga kadar pengangguran. Selepas itu, akan menyusul pula data PMI perkilangan tinjauan ISM yang dijangka akan mengekalkan angka bacaan seperti sebelumnya. Kawal dagangan penghujung minggu ini yang berkemungkinan akan merisikokan posisi dagangan anda.


USD/JPY Masih Gagal Tembusi Paras Resistance Minggu Lalu

Matawang safe-haven Yen bergerak perlahan pada hari ini susulan keputusan mesyuarat bank pusat Jepun diumumkan pada sesi Asia pagi tadi.
Bank of Japan (BOJ) pada mesyuarat dasar monetari edisi Disember telah mengekalkan kadar faedah di paras rendah pada -0.10% seperti sebelum ini dan telah dijangkakan oleh pasaran.
Hasil pulangan bon 10-tahun kerajaan juga turut dikekalkan di paras 0.00%.
Selain faktor fundamental, dagangan Yen turut bakal memberi reaksi terhadap sentimen pasaran dengan pelabur masih menantikan berita-berita terbaru khususnya isu perjanjian perdagangan antara Amerika Syarikat dan China.
Penganalisis pasaran melihat permintaan terhadap Yen bakal meningkat jika Donald Trump benar-benar dipecat jawatan sebagai Presiden Amerika Syarikat.
Diperhatikan pada carta harga pasangan matawang USD/JPY, harga bergerak dalam julat sekitar 30 pips sepanjang minggu ini dengan kewaspadaan pelabur menantikan isyarat sentimen pasaran yang lebih jelas.
 Harga dilihat bergerak di atas garisan Moving Average 50 (MA50) sepanjang sesi Asia hari ini dan masih gagal melepasi kenaikan di paras resistance 109.700 yang diuji sejak minggu lalu.
Paras ketinggian tersebut dicapai pada lonjakan harga minggu lalu susulan laporan perjanjian perdagangan AS-China yang telah mencapai kesepakatan.
Jika harga berjaya bergerak lebih tinggi melepasi ketinggian 109.700, harga bakal mencatatkan paras ketinggian terbaru 7 bulan, iaitu tertinggi sejak Mei lalu.
Namun jika US dolar kekal didagangkan merosot, harga bakal membuat penurunan lebih rendah di bawah MA50 berkemungkinan menuju paras sekitar zon RBS (resistance become support) 109.200.
Penurunan lebih rendah akan menguji pula zon RBS seterusnya di bawah paras 109.00 yang menjadi paras tumpuan harga untuk dagangan Disember.
Lihat gambar carta pasangan matawang USD/JPY di bawah untuk rujukan analisis teknikal anda.


Trader Yen dan Aussie Perlu Tahu Perkembangan Matawang Ini Segera!

Yen melemah di Asia apabila berikutan perdebatan eksekutif Fed bagi potensi kenaikan kadar pada tahun ini. Presiden Fed San Francisco, John Williams sekali mencetuskan provokasi apabila mencadangkan  kenaikan kadarseawal September.
USD/JPY meningkat 0.25%, sementara AUD/USD didagang 0.7677, merosot 0.12%.
USD/JPY 15 minit
AUD/USD 15 minit
US Dollar yang mengukur kekuatan Dollar AS kali terakhir dinilai pada 94.11.
Semalam, Dollar jatuh mendadak pada Khamis apabila minit mesyuarat FOMC gagal memberi petunjuk terhadap hala tuju kadar dalam jangka masa akan datang.
 Pelabur hari in masih bertindak balas terhadap keputusan mesyuarat terbabit apabila ada sebilangan ahli mesyuarat berpendapat kadar perlu dinaikkan sebelum akhir tahun manakala sebahagian lagi sebaliknya.
Sebarang kenaikan kadar oleh Fed pada tahun ini dilihat sebagai kenaikan harga untuk US Dollar kerana pelabur asing ingin mengambil kesempatan terhadap hasil yang lebih tinggi.
Sementara itu, pada pagi Khamis, Bank Pusat Eropah mengeluarkan minit mesyuarat julai Majlis Pertadbir yang pertama kali nya sejak Brexit. Mesyuarat terbabit bakal membincangkan langkah untuk menangani ketidaktentuan politik dan visi yang jelas untuk masa depan Kesatuan Eropah. Sejak UK meninggalkan kesatuan itu, Majlis Pentadbir mengekalkan kadar faedah tidak berubah pada nilai 0%.
Dalam laporan lain, jumlah pengangguran dilaporkan pada angka 262,000, lebih baik dari minggu sebelumnya.
Disamping itu, matawang USD/JPY berada ada angka tercorot dalam tempoh setahun.
Ini terjadi berikutan komen dari Timbalan Menteri Kewangan Hal Ehwal Antarabangsa, Masatsugu Asakawa memberitahu bahawa Kementerian Kewangan Jepun boleh campur tangan dalam pasaran kewangan jika yen mencatatkan turun naik secara mendadak.
Baca artikel sebelum ini : Data Fed Philadelphia bercampur-campur


Pada hari ini, matawang USD terus didagangkan agak berhati-hati kerana pasaran sedang menanti isyarat daripada Federal Reserve mengenai rancangannya untuk tahun hadapan berkenaan kekerapan kenaikan kadar faedah di Amerika Syarikat. Bank pusat AS berkemungkinan besar akan menaikkan kadar faedahnya pada awal pagi Khamis waktu Malaysia sebanyak 25 mata asas dan ini akan meletakkan kadar lantai dan siling di AS antara 2.25% hingga 2.5%. Setengah jam selepas itu, Ketua Fed Jerome Powell akan menyampaikan sidang akhbar dimana ini adalah acara yang ditunggu-tunggu oleh para pelabur untuk mencari petunjuk baru mengenai perjalanan FED untuk 2019.
Manakala matawang Euro pula mengukuh berbanding AS Dolar dan mencecah paras tertinggi satu minggu di 1.1405. Matawang tersebut menaik dalam tiga sesi terakhir atas faktor kelemahan yang ketara matawang USD menjelang FOMC. Bukan itu sahaja, Euro juga disokong oleh berita bahawa Itali mencapai persetujuan dengan Kesatuan Eropah berhubung bajetnya untuk 2019 sekaligus menandakan sentimen ini akan berakhir tidak lama lagi.
 Dalam perkembangan data ekonomi pada sesi Eropah, Pejabat Statistik Kebangsaan UK melaporkan indeks harga pengguna Britain secara tahunan hanya menaik 2.3% pada bulan November berbanding 2.4% pada Oktober dan ianya sama seperti jangkaan pasaran. Antara penyebab penurunan data ini datang daripada kejatuhan harga minyak mentah dan pelbagai lagi barangan, perkhidmatan, rekreasi dan kebudayaan.
Tidak lupa juga pada malam ini, Pejabat Statistik Kanada juga akan menerbitkan indeks harga pengguna bagi bulan November dan ahli ekonomi menjangkakan terdapat penurunan dalam data ini. Penurunan besar dalam harga minyak mentah akan memberi kesan kepada inflasi ekonomi Kanada. Juga, dalam tinjauan IVEY PMI, indeks harga barang berkurang daripada 72.6 kepada 63.7.


Emas Melonjak Tinggi Selepas Mendapat Berita Gembira Dari China!

Dalam sesi Asia hari ini, harga emas melonjak tinggi selepas mendapat manfaat daripada data positif yang dikeluarkan China sebelum ini. China merupakan negara yang bersaing dengan India sebagai pengimport utama logam kuning di dunia.
Emas di bahagian Comex juga meningkat sebanyak 0.11 peratus kepada $1,186.25 satu troy ounce. Bagi komoditi lain, niaga tembaga juga melompat kepada 0.87 peratus selepas data positif dan pertumbuhan ekonomi terus meningkatkan sentimen.
 Di China, harga pengguna bagi bulan Disember meningkat 0.2 peratus termasuk peningkatan sebanyak 5.5 peratus pada bulan Disember yang meningkat pada kadar terpantas dalam tempoh 5 tahun. Suruhanjaya perancangan di China juga menjangkakan pertumbuhan ekonomi sebanyak 6.7 peratus pada tahun 2016.
Semalam, harga emas sedikit menjunam berikutan kebimbangan perubahan dasar ekonomi  oleh Trump yang berpotensi meningkatkan inflasi.
Pengeluar Kedua Terbesar OPEC ini Telah Mula Mengurangkan Bekalan!


Emas Dinilai Sedikit Suram Dalam Sesi Asia

Harga emas menyusut dalam sesi Asia pada Rabu di samping pergelutan untuk menambah keuntungan sederhana gara-gara ketegangan geopolitik yang masih tiada kesudahan di semenanjung Korea. Dalam masa yang sama, pelabur kekal berhati-hati terhadap proses pilihanraya di Eropah dan dasar monetari AS.
Emas bagi penghantaran Jun di bahagian Comex New York Merchantile Exchange menurun sebanyak 0.28 peratus kepada $1,290.50 satu troy ounce. Silver futures diniagakan pada $18.290 satu troy ounce manakala copper meningkat sebanyak 0.12 peratus.
Semalam, harga emas melonjak apabila pelabur melarikan diri kepada asset yang lebih selamat disamping ketidaktentuan yang berterusan sekitar pilihanraya Perancis dan peningkatan ketegangan geopolitik di Korea Utara.
Emas pulih daripada paras terendah yang dicatat pada awal sesi selepas berdagang di paras tertinggi dalam tempoh lima bulan selepas Perdana Menteri UK, Theresa May mengumumkan rancangan untuk mengadakan pilihanraya yang lebih awal bagi proses rundingan Brexit.
 Walaupun May dengan ketara akan dipilih di dalam undian majoriti, kejutan untuk mengadakan pilihanraya yang sepatutnya diadakan pada 2020 dengan lebih awal itu dikatakan akan mengundang risiko.
Ketidaktentuan keputusan pilihanraya Perancis juga menambah permintaan bagi asset safe haven seperti emas memandangkan pelabur telah bersiap sedia untuk pusingan pertama pilihanraya yang bakal diadakan pada 23 April ini.
Ketegangan geopolitik juga masih memberi kesan kepada momentum US Dollar apabila US Dollar Index jatuh ke paras terendah kepada 99.40, sekali gus menambah permintaan terhadap komoditi yang dinilai berbanding US Dollar.
Perjanjian TPP Tidak Akan Lumpuh Tanpa Amerika Syarikat : Mexico


Sektor Bukan-Pembuatan U.S. Positif

Indeks ISM sektor bukan pembuatan (ISM Non-Manufacturing PMI) tidak berubah dari 57.2 pada Disember. Bacaan ini melebihi jangkaan 56.6 dan tertinggi sejak 13 bulan lepas.
Data ini dikeluarkan setiap bulan yang mengira tahap aktiviti dalam sektor bukan-pembuatan di US melalui tinjauan terhadap 400 orang purchasing manager tentang keadaan dalam syarikat mereka dari segi pekerjaan, tempahan, pengeluaran, harga, penghantaran barang dan stok. Bacaan di atas 50 menggambarkan industri yang sedang berkembang, manakala sebaliknya bacaan di bawah 50.
Bagi mendapatkan bacaan akhir Indeks ini, kiraan dipecahkan kepada beberapa kategori iaitu, aktiviti perniagaan, tempahan baru, penghantaran, inventori, sentimen inventori, eksport, pekerjaan, dan harga.
Indeks dalam kategori aktiviti perniagaan susut sedikit dari 61.7 kepada 61.4, manakala tempahan baru meningkat kepada 61.6 dari 57.0 sebelum ini.
Indeks penghantaran pembekal pula tidak berubah dari 52.0, dimana inventori naik dari 51.5 kepada 52. Dalam sentimen inventori pula indeks naik kepada 61.5 dari 60.5, manakala indeks eksport jatuh agak banyak dari 57 kepada 53 sebelum ini.
 Indeks pekerjaan susut dari 58.2 kepada 53.8 berikutan empat daripada kesemua industri merekodkan pengurangan pekerjaan pada Disember.
Indeks harga pula naik kepada 57 dari 56.3 sebelum ini yang menggambarkan peningkatan inflasi yang perlahan.
Secara keseluruhan, data menunjukkan pertumbuhan yang kukuh dalam sektor perkhidmatan walaupun terdapat pengurangan dalam beberapa indeks. Walaubagaimanapun, data dilihat konsisten dengan pertumbuhan ekonomi (GDP) di sekitar 3.3%.
Data ini sedikit memberikan sentimen positif kepada ekonomi US, walaupun pasaran ketika ini masih menunggu maklumat yang lebih jelas dari pemerintahan baru US. Data NFP yang dikeluarkan malam ini akan membantu US dolar untuk menguat semula jika bacaan yang dikeluarkan positif terutamanya data perubahan gaji.

PROMO!!
Dapatkan Segera Pakej MoshedFX Ultimate Trader Mastery – Klik Sini
Gunakan Kupon : NFP150
Jimat extra RM150 + Diskaun 40% = Total Jimat RM700 dari harga asal
Promo tamat 6 Jan 2017 tepat jam 11:59PM. Cepat!


Harga Minyak Susut Selepas Pengeluaran Minyak Libya Pulih

Harga minyak meneruskan penurunannya di pasaran Asia pagi ini berikutan keadaan pengeluaran di kawasan pelantar minyak terbesar Libya serta keraguan terhadap keputusan OPEC untuk menghadkan pengeluaran minyak dunia.
Harga minyak Brent yang menjadi ukuran pasaran dunia susut 25 sen atau 0.48% kepada $52.12 setong setakat jam 10.30 pagi.
Bagi minyak West Texas Intermediate (WTI) pula susut 19 sen atau 0.38% kepada $49.20 setong.
 Pengeluaran minyak di Sharara Libya kembali pulih seperti biasa selepas bilik kawalan di bandar Zawiya telah diserbu oleh sekumpulan pemberontak, kata Perbadanan Minyak Negara (NOC) semalam. Dalam kiraan suku tahunan, Libya berjaya mengeluarkan sebanyak 270,000 tong sehari , dan pengeluaran telah meningkat lebih daripada 1 juta tong sehari sejak akhir bulan Jun selepas hanya berjaya mengeluarkan 200,000 tong sehari tahun lepas.
Libya di kecualikan daripada sekatan pengeluaran minyak oleh OPEC. Namun pemulihan pengeluaran minyak yang tinggi telah menganggu usaha OPEC/non-OPEC untuk mengurangkan bekalan minyak dunia, menambahkan lagi keraguan terhadap keberkesanan sekatan yang mereka sedang jalankan.
Pengeluaran OPEC paling tinggi di rekodkan pada bulan Julai 2017, dan rekod pasaran eksport juga berjaya di pecahkan. Hari ini, OPEC/non-OPEC meneruskan perbincangan mereka berkenaan peningkatan terhadap patuh syarat pengurangan bekalan kepada 1.8 juta tong sehari.
Di US pula, pengeluaran minyak kekal tinggi walaupun data dari Baker Hughes pada Jumaat lepas melaporkan pengurangan satu pelantar pada 4 Ogos.


Pound Melonjak Lagi, Perjanjian Brexit Akhirnya Tercapai!

Tumpuan pasaran pada sesi Eropah terarah kepada Sidang Kemuncak EU mengenai Brexit hari ini selain terdapat beberapa data ekonomi yang turut mempengaruhi pergerakan matawang.
Matawang pound melonjak ke paras tertinggi dalam tempoh lima bulan selepas UK dan Kesatuan Eropah (EU) mengumumkan perjanjian Brexit telah dicapai yang sebelum ini peningkatannya turut dipengaruhi oleh kenyataan daripada ketua perunding EU Michel Barnier bahawa persetujuan Ireland Utara bukan penghalang untuk mencapai perjanjian.
Terdahulu, pergerakan pound dilihat merosot sebanyak 0.6% berbanding dolar dan turun 0.5% berbanding euro selepas pimpinan Parti Kesatuan Demokratik (DUP) Ireland Utara telah menolak cadangan PM UK Boris Johnson berhubung isu persetujuan dan sempadan.
 Selain itu, data jualan runcit UK bagi bulan September tidak mencatatkan pertumbuhan tetapi lebih baik daripada yang direkodkan pada bulan lalu iaitu -0.3%. Bagi asas tahunan, jualan runcit UK naik 3.1% berbanding 2.6% pada tempoh yang sama tahun lalu.
Pergerakan dolar USD masih dipengaruhi oleh kelemahan data jualan runcit yang mengalami kejatuhan pertama sejak tujuh bulan lalu yang turut menggambarkan kesuraman ekonomi.
Di samping itu, ia juga turut didorong oleh laporan Rizab Persekutuan AS (Fed) yang menggambarkan kemajuan ekonomi dalam keadaan berhati-hati. Berikutan daripada laporan tersebut sudah cukup untuk membuatkan pasaran bimbang terhadap prospek pertumbuhan AS.
Dolar Aussie pula terus mengukuh berbanding USD selepas data terkini menunjukkan bilangan pekerjaan meningkat sebanyak 14,700 pada bulan September manakala kadar pengangguran juga turut mempamerkan penurunan iaitu sesuatu yang tidak dijangka oleh pasaran.


Dagangan EUR/AUD Dipandu Data Prelim GDP Jerman Serta Trade Balance China

Ekonomi di Jerman dilihat sedang bergelut dengan risiko kegawatan berikutan ekonomi negara tersebut yang sangat bergantung terhadap keadaan permintaan global. Produk dan perkhidmatan eksport Jerman menyumbang kepada lebih 50% kepada kadar pertumbuhan ekonomi, namun sentimen semasa memberi amaran terhadap risiko pertumbuhan ekonomi global yang semakin perlahan pada tahun 2019.
Dengan itu, pasaran melihat Jerman semakin menghampiri ke arah risiko kemelesetan ekonomi. Ini dikuatkan lagi dengan bacaan data terbaru di mana hasil pulangan bon Jerman 10-tahun mengalami kejatuhan ke paras lebih rendah dari 0.10%.
Tumpuan pelabur pada sesi Eropah petang ini adalah kepada Jerman sebagai ekonomi terbesar pada zon Eropah yang mengeluarkan data jangkaan awal Keluaran Dalam Negara Kasar (KDNK) atau Prelim GDP tahunan yang mengukur kesihatan dan pertumbuhan ekonomi negara tersebut pada jam 3 petang tadi.
Bacaan data jangkaan awal GDP adalah di paras 0.0% lebih rendah daripada jangkaan kenaikan 0.1% untuk suku tahun keempat. Data indeks harga borong (WPI) Jerman yang dikeluarkan bersama turut mencatatkan penurunan pada paras -0.7% berbanding jangkaan kenaikan 0.3%.
Ini akan menambahkan lagi tekanan terhadap dagangan EURO.
Manakala, data laporan imbangan dagangan di China untuk bulan Januari pula memberi reaksi yang positif dalam pasaran. Angka menunjukkan kenaikan kepada 271.42 billion CNY berbanding angka sebelumnya pada 395 billion CNY.
 Dilihat lebih terperinci, dapat disimpulkan kadar import menunjukkan kenaikan kepada 2.9% untuk bulan pertama tahun 2019 berbanding -3.1% yang direkodkan pada Disember 2018. Sementara, kadar eksport pula melonjak 13.9% berbanding bacaan sebelumnya pada 0.3% sahaja.
Data ekonomi China yang positif di China akan turut memberi kesan terhadap ekonomi di Australia atas faktor rakan dagang.
Oleh itu, dapat dilihat pergerakan harga pada chart pasangan matawang EUR/AUD terus menunjukkan corak penurunan harga dan bergerak di bawah paras Magic Pivot pada indicator Moshed Magic Line.

Lihat paras-paras yang berpengaruh pada chart EUR/AUD ini berpandukan pada support dan resistance pada indicator Moshed Magic Line.
Paras support : 1.5834, 1.5791, 1.5722.
Paras resistance : 1.5946, 1.6015, 1.6058.


Walaupun Hari Ni Cuti, Jangan Ingat Pelabur Tak Perlu Tahu Tentang Pasaran!

Menjengah masuk ke sesi Eropah, pergerakan pasaran mata wang kekal perlahan di tengah-tengah ketiadaan data ekonomi utama dan penutupan pasaran saham dan bon di Amerika Syarikat serta Kanada.
Walaupun begitu, masih terdapat segelintir pelabur memasuki dagangan yang terhad ini dengan tumpuan utama kini difokuskan kepada penerbitan laporan minit mesyuarat FOMC pada hari Khamis.
Ia akan menjelaskan pandangan penggubal dasar dalam hala tuju penetapan dasar mereka selepas memutuskan kenaikan kadar faedah sebanyak 25 mata asas baru-baru ini.
Berbanding sekumpulan mata wang utama, indeks dolar yang mengukur kekuatan dolar greenback didagangkan pada sekitar harga 103.93.
 Sementara itu, semasa sesi dagangan Asia, Timbalan Perdana Menteri New Zealand dan Menteri Kewangan Grant Robertson mengulangi bahawa bank pusat mempunyai tanggungjawab untuk menangani inflasi.
Reserve Bank of New Zealand (RBNZ) dijangka akan mengumumkan peningkatan sebanyak 50 mata asas pada mesyuarat polisinya yang bakal berlangsung pada hari Rabu.
Pada waktu penulisan, dolar kiwi diniagakan sedikit susut berbanding US dolar, manakala dolar Aussie pula didagangkan meningkat.
Selain itu, mata wang euro dan pound pula masing-masing didagangkan sedikit berubah berbanding US dolar.


Dagangan USD Masih Kekal Lemah Sehingga Penghujung Minggu

Dagangan pada minggu ini yang semakin menghampiri penghujungnya melihatkan dagangan dolar Amerika Syarikat kekal lemah untuk hari ketiga dagangan berturut-turut dengan data inflasi Amerika Syarikat yang mengatasi jangkaan tidak mampu menggugat keyakinan pendirian polisi bank pusat Federal Reserve untuk menurunkan kadar faedah pada mesyuarat akhir bulan ini.
Berbanding matawang utama yang lain, dolar USD mencatatkan kejatuhan 0.1% kepada 96.94 dan meninggalkan kesan penurunan terbesar mingguan untuk tempoh 3 minggu.
Ketua Penyelidikan Matawang di Commerzbank menyatakan penurunan kadar faedah ketika data inflasi yang lemah adalah masuk akal, namun isyarat dovish oleh bank pusat ketika data inflasi meningkat adalah sedikit janggal dan merasakan wujud tekanan politik terhadap Federal Reserve.
Dagangan dolar Euro sedikit merosot pada sesi Eropah petang ini berikutan data indeks harga borong di Jerman yang dikeluarkan pada jam 2 petang mencatatkan penurunan pada kadar -0.5% untuk bulan Jun.
 Namun, Euro kembali disokong oleh data pengeluaran perindustrian di zon Eropah untuk bacaan bulan Mei bakal dikeluarkan pada jam 5 petang dengan mencatatkan angka meningkat lebih tinggi berbanding jangkaan kenaikan oleh pasaran.
Seterusnya, tumpuan pada sesi pasaran New York malam nanti akan terarah pada data indeks harga pengeluar di Amerika Syarikat dengan jangkaan angka yang kekal seperti bacaan sebelumnya.
Sementara itu, data yang menjadi perhatian para pelabur pada hari ini adalah data ekonomi China di mana secara keseluruhannya, bacaan data menunjukkan angka yang positif.
Lebihan dagangan China mengembang kepada USD50.98 bilion pada Jun berbanding USD40.91 bulan sama tahun lalu. Peningkatan tersebut adalah merupakan tertinggi sejak Disember tahun lalu dengan kadar eksport menurun 1.3% unjuran tahun ke tahun sementara kadar import menguncup lebih pantas kepada 7.3%.
Data ekonomi China yang positif turut menyokong dagangan matawang komoditi seperti Aussie dan Kiwi yang menunjukkan peningkatan pada dagangan penghujung minggu.


Indeks Sektor Perkhidmatan US Capai Paras Tertinggi 12-Tahun Lalu

Sektor perkhidmatan Amerika Syarikat berkembang secara signifikan pada September di mana bacaan mencapai paras tertinggi sejak Ogos 2005 yang juga melebihi jangkaan pasaran.
ISM PMI non-manufacturing (Indeks sektor perkhidmatan Amerika Syarikat) meningkat ke paras 59.8 pada September dari bacaan sebelum ini 55.3 dan jangkaan 55.5.
Sebarang bacaan yang berada di atas 50 menunjukkan aktiviti yang berkembang dan keadaan perniagaan yang baik dan sebaliknya apabila bacaan di bawah 50.
“Sektor perkhidmatan Amerika Syarikat menunjukkan pertumbuhan yang kukuh pada September walaupun dengan impak bencana ribut taufan di Florida dan Texas,” kata Anthony Nieves, pengerusi Institute of Supply Management (ISM) yang mengeluarkan data ini.
 Ada beberapa komponen yang dikira dalam indeks PMI sektor perkhidmatan Amerika Syarikat ini, antaranya ialah indeks perniagaan yang meningkat kepada 61.3 berbanding 57.5 pada Ogos.
Indeks tempahan baru pula merekod kenaikan sehingga 63 pada September, enam mata lebih daripada bacaan sebelum ini 57.1 pada Ogos.
Indeks pekerjaan pula meningkat kepada 56.8 bulan lalu dari bacaan 56.2 pada Ogos. Manakala indeks harga melonjak kepada 66.3 berbanding 57.9.
Data positif ini telah menyokong kenaikan US dolar selepas data dikeluarkan pukul 10 malam tadi. USDJPY ketika ini naik sehingga 60 pip sejak lima jam lepas sehingga setakat ini pukul 11.40 pm.


Sentimen Terkini Keseluruhan Pasaran Forex Pada Awal New York Open

Matawang safe-haven Yen dan CHF meneruskan penurunan sepanjang separuh pertama sesi Eropah dan kedua-dua matawang ini kekal lemah pada awal sesi New York. Sebaliknya, matawang berkadar faedah tinggi dan matawang komoditi (CAD, AUD dan NZD) pula menjadi antara matawang yang paling kuat ketika ini.
Sementara itu, matawang greenback didagangkan positif pada hari ini dengan matawang komoditi terus membuat kenaikan.
US dollar dilihat didagangkan mendatar berbanding beberapa matawang utama yang lain dengan indeks US dollar setakat ini hampir tidak berubah. Indeks yang mengukur kekuatan matawang greenback ini hanya naik 0.05% setakat pada pukul 9.08 malam.
Major pair seperti EUR/USD setakat ini membuat kenaikan 0.05% dengan GBP/USD didagang 0.20% lebih tinggi. USD/JPY setakat ini pula naik 0.43%, USD/CAD susut 0.39% dengan USD/CHF membuat kenaikan 0.30%. Pair AUD/USD dan NZD/USD pula masing-masing meningkat 0.48% dan 0.27% setakat ini.
 Matawang paling kuat setakat ini adalah AUD dan matawang paling lemah adalah JPY dan CHF. Dengan menggabungkan matawang paling kuat dan lemah, pair AUD/JPY dan AUD/CHF masing-masing merekodkan kenaikan 0.88% dan 0.78% setakat pada pukul 9.10 malam.
Dalam perkembangan sepanjang sesi Eropah, ahli The Fed Loretta Mester mengatakan beliau menyokong kepada dua lagi kenaikan kadar faedah tahun ini.
Euro dan GBP juga adalah matawang yang merekodkan kenaikan pada Khamis. Euro didorong oleh minit mesyuarat ECB yang dikeluarkan pada pukul 7.30 petang tadi. Minit menegaskan bahawa amaun pembelian bon akan dikurangkan dan berakhir pada Disember.
Dalam perkembangan Brexit, kerajaan Britain telah mengeluarkan ‘White Paper’ iaitu perancangan Brexit terhadap hubungan antara Britain dan Kesatuan Eropah di masa hadapan. Ia juga telah menyebabkan lonjakan kepada matawang GBP sebentar tadi kerana ia dilihat memberi faedah kepada Britain dan cenderung kepada Soft-Brexit.


Analisis Teknikal GBP/USD – Timeframe H1 – 22/3/2018

Seperti jangkaan, GBP/USD berjaya untuk terus bullish semalam dan mencapai target ke sekitar harga melebihi 1.4130 dan membentuk new HH. Dengan terbentuknya candlestick bullish morubozu semalam, ia menunjukkan mood ketika ini masih ke arah kenaikan.
 Dijangkakan ia berpotensi untuk melakukan retracement ke sekitar Key Support Zonebagi membentuk formasi RBS dan selagi ia tidak breakout 1.4080, kebarangkalian masih tinggi untuk ia membuat kenaikan.
Jika diperhatikan di Daily, GBP/USD masih mempunyai ruang kenaikan ke resistance seterusnya dan dijangkakan kenaikan berpotensi untuk mencapai ke target seterusnya iaitu 1.4218/00 atau lebih tinggi ke sekitar 1.4264.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


EUR/JPY Sukar Untuk Teruskan Kenaikan? Ini Sebab Pelabur Perlu Hati-Hati

Penggemar carta pasangan mata wang EUR/JPY perlu berwaspada setelah penganalisis teknikal pasaran mula berpandangan harga memberi isyarat awal untuk membuat penurunan.
Walaupun mata wang Yen didagangkan bercampur-campur dipengaruhi perubahan dalam sentimen pasaran semalam, namun mata wang Euro memaparkan prestasi suram selepas terbitan data tinjauan ekonomi Jerman pada sesi Eropah semalam masih lagi berlegar pada angka yang membimbangkan.
Namun pelabur tidak menolak untuk kebarangkalian lonjakan buat Euro boleh berlaku selepas ini ekoran terdapat isyarat untuk kenaikan kadar faedah pada musim panas nanti oleh ahli bank pusat Eropah.
Pada sudut teknikal, pergerakan harga di carta EUR/JPY di bawah paras 137.500 pada penurunan yang dibuat semalam memberi petanda untuk kejatuhan lebih rendah.
Sehingga ke penghujung sesi New York bersambung pada sesi Asia pagi ini (Rabu), harga bergerak mendatar di bawah paras 137.500 yang kini menjadi rintangan buat harga.
Turut memberi isyarat bearish apabila harga berlegar di bawah paras halangan Moving Average 50 (MA50) pada rangka masa 1 jam di carta EUR/JPY.
 Penurunan harga jika diteruskan dilihat akan menguji paras sekitar 136.600 yang telah menjadi paras sokongan harga sepanjang minggu lalu.
Meneruskan trend bearish, harga bakal menuju sehingga ke paras sekitar 134.800, iaitu paras tumpuan yang dicecah harga pada dagangan minggu terakhir penghujung April lalu.
Namun jika lonjakan harga berlaku melepasi semula paras 137.500, paras ketinggian yang dicapai pada awal minggu sekitar 138.300 akan menjadi tumpuan untuk diuji harga semula.
Kenaikan yang melepasi paras tersebut dilihat akan menuju ke zon rintangan sebelum ini pada 140.00 setelah harga mencapai kenaikan ke paras tersebut pada 21 April lalu yang mencatatkan paras tertinggi sejak Jun 2015.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal GBP/USD – Timeframe H1 – 16/1/2019

Tumpuan utama pasaran adalah terhadap undian akhir Brexit pada peringkat Parlimen pada awal pagi tadi. Seperti jangkaan, PM May telah kalah undian dengan perbezaan 230 majoriti undian tidak bersetuju terhadap pelan perjanjian Brexit beliau. Namun, matawang Sterling menunjukkan pengukuhan setelah keputusan diumumkan berikutan pelabur mengambil keuntungan pada posisi jualan Sterling sebelum itu. Kenaikan pada nilai Sterling juga didorong oleh jangkaan bahawa Britain akan terus kekal dalam Kesatuan Eropah. Tarikh rasmi pengunduran Britain pada 29 Mac berkemungkinan akan dilanjutkan sehingga ke Julai. Pergerakan harga pada chart pasangan matawang GBP/USD semalam menunjukkan penurunan sehingga sekitar 250 pips dari paras berhampiran resistance MagicR1 sehingga melepasi ketiga-tiga paras support pada indicator Moshed Magic Line semalam. Paras terendah dagangan harian mencecah ke paras sekitar 1.26700 sebelum harga kembali melonjak sekitar 210 pips ke paras Magic Pivot semula selepas keputusan undian diumumkan.
Pada sesi pasaran Asia hari ini, harga mula bergerak perlahan dan sedikit menurun menuju ke paras Magic Pivot 1.2814 hari ini namun pantul semula setelah menguji paras tumpuan 1.28400. Jika harga terus menyambung pada lonjakan yang dilakukan awal pagi tadi, harga berkemungkinan akan menuju ke paras resistance pada 1.2960 (MagicR1). Kenaikan lebih tinggi harga dijangka akan menuju pula ke paras sekitar 1.3062 (MagicR2) sebelum lonjakan lebih tinggi harga akan cuba mengatasi resistance pada dagangan November tahun lalu dan mencapai paras ketinggian pada 1.3208 (MagicR3).
Sebaliknya, jika harga menunjukkan penurunan lebih rendah harga dari paras Magic Pivot 1.2814 hari ini, harga berkemungkinan akan turun semula menguji paras support pada terjunan harga semalam sekitar 1.2711 (MagicS1). Seterusnya, harga yang berjaya turun lebih rendah dari paras tersebut dijangka akan meneruskan lagi penurunan ke paras sekitar 1.2565 (MagicS2) sebelum menguji paras support pada penurunan awal dagangan Januari ini sekitar paras 1.2462 (MagicS3).
 Pantau perkembangan susulan daripada keputusan undian Brexit dan beri tumpuan juga terhadap data indeks harga pengguna di Britain pada jam 5.30 petang ini. Gunakan indicator Moshed Magic Line untuk mencari peluang terbaik untuk posisi dagangan pada chart GBP/USD anda.

Paras support: 1.2711, 1.2565, 1.2462.
Paras resistance:  1.2960, 1.3062, 1.3208.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Kapal Perang Amerika ke Korea Utara, Harga Emas Kekal di Paras Tertinggi 7 Minggu Lalu

Harga emas menurun pada sesi Eropah hari ini, namun masih berada di paras tertinggi sejak 7-minggu yang lalu.
Selain daripada data NFP (non-farm payrolls) minggu ini, laporan-laporan pendapatan dan perbelanjaan juga menjadi tumpuan utama Federal Reserve untuk menilai kadar inflasi semasa negara.
Comex di New York Mercantile Exchange (NYME) menunjukkan emas pada Ogos susut 0.06% kepada $1266.25 setakat pukul 5 petang.
Harga emas telah meningkat sebanyak 1.1% dari minggu lepas menunjukkan jangkaan Federal Reserve menaikkan kadar faedahnya tahun ini semakin pudar. Tambahan pula, masalah terhadap politik semasa di sana sehingga menyebabkan indeks dolar US masih berada di paras 13 bulan terendah.
 Pasaran emas sensitif dengan perubahan dolar US. Nilai dolar yang melemah akan meningkatkan permintaan terhadap emas kerana harga semakin murah untuk di beli oleh pemilik matawang asing yang lain.
Selain itu, tumpuan juga diberikan terhadap perkembangan politik di Korea Utara selepas mereka mengenakan ujian peluru berpandu Jumaat lepas dan menyatakan kemampuan senjata ini untuk menyerang Amerika.
Akibat daripada kenyataan tersebut, Amerika di lihat bertindak dengan menerbangkan dua kapal perang mereka sekitar Korea semalam.
Bacaan harga tembaga pula masih bergerak dalam julat tertinggi sejak dua tahun lepas. Kenaikan juga di sokong oleh perkembangan ekonomi China berdasarkan data indeks PMI yang di keluarkan pada sesi pasaran Asia pagi tadi.
China merupakan pengguna tembaga terbesar dunia mencapai sehingga 40% bekalan tembaga dunia. Sektor pembuatan dan pembinaan adalah perkara yang menggerakkan ekonomi mereka.


Bekalan Logam Bumi China Tawaran Hebat Dalam Rundingan Perdagangan?

China menggunakan logam elemen unsur dari bumi yang jarang didapati secara meluas dalam penghasilan produk pengguna, daripada iPhones hinggalah kepada motor kereta elektrik dan juga pada enjin pesawat tentera, satelit dan laser.
Ketegangan yang semakin meningkat dalam perang dagang antara Amerika Syarikat dan China mencetuskan idea untuk Beijing mendominasi kedudukan sebagai pembekal logam elemen unsur bumi sebagai faktor sokongannya dalam pertelingkahan dua kuasa ekonomi gergasi dunia tersebut.
Apakah logam-logam unsur bumi dan bagaimana ia ditemui?
Logam unsur bumi yang jarang ditemui tergolong dalam kumpulan 17 elemen. Ia terdiri daripada antaranya lanthanum, cerium, praseodymium, neodymium, samarium, europium, gadolinium, terbium, dysprosium, holmium, erbium, thulium, ytterbium, lutetium, yttrium – yang muncul dalam tanah dengan kepekatan yang rendah.
Logam-logam ini sukar ditemui dan memerlukan kos yang tinggi untuk dilombong dan diproses dengan bersih. China merupakan negara pemproses terbesar dunia dan membekal sehingga 80% logam-logam bumi dan juga diimport ke Amerika Syarikat sejak tahun 2014 hingga 2017.
Apakah produk yang menggunakan elemen unsur bumi ini?
Logam elemen dari bumi yang sukar untuk didapati ini digunakan dalam bateri cas semula untuk kereta elektrik dan hybrid, seramik, komputer, pemain DVD, turbin angin, monitor, televisyen, lampu, laser, fiber optic, penebat haba dan penggilap cermin.
Beberapa elemen bumi yang sukar ditemui seperti neodymium dan dyspromium sangat penting kepada motor yang digunakan dalam kenderaan elektrik.
 Ada mineral elemen bumi yang penting untuk peralatan tentera seperti enjin pesawat, sistem panduan peluru berpandu, sistem pertahanan anti-peluru berpandu, satelit dan juga laser.
Lanthanum seperti contoh, digunakan untuk penghasilan peranti penglihatan malam (night vision devices).
Jabatan Pertahanan Amerika Syarikat memperuntukkan sekitar 1% daripada permintaan AS, yang menyumbang kepada 9% permintaan global terhadap bahan unsur bumi, menurut laporan 2016 oleh Pejabat Perakaunan Kerajaan Kongres AS.
Syarikat yang bergantung pada bekalan China?
Syarikat-syarikat seperti Raytheon Co, Lockheed Martin Corp dan BAE Systems PLC kesemuanya menghasilkan peluru berpandu yang canggih menggunakan logam bumi untuk sistem panduan dan juga alat pengesan.
Apple Inc turut menggunakan bahan logam tersebut dalam pembesar suara, kamera dan juga enjin ‘haptic’ yang membuatkan fungsi telefon bergetar (vibrate). Syarikat tersebut mengatakan bahawa bahan-bahan logam tersebut tidak boleh diperolehi daripada kitar semula tradisional kerana ia digunakan dalam jumlah yang kecil dan tidak dapat dipulihkan semula.
Setakat ini, kerajaan Amerika Syarikat masih mengecualikan logam bumi ini dalam sekatan tarif terhadap barangan China.
Adakah bekalan logam bumi yang sukar diperolehi ini memberikan kelebihan pada China untuk tawaran dalam rundingan perdagangan bersama Amerika Syarikat?


USD/CAD Mendaki Ke Paras Tertinggi 6 Minggu

Dolar Kanada menunjukkan reaksi selepas kenyataan daripada Arab saudi yang memberikan amaran bahawa Pertubuhan Negara-Negara Pengeksport Petroleum (OPEC) boleh mengurangkan pengeluaran minyak mentah.
Ekoran kejatuhan harga minyak yang berlaku pada baru-baru ini dilihat membuatkan menteri Minyak Arab Saudi, Putera Abdulaziz bin Salman memberitahu bahawa OPEC sedia untuk mengurangkan pengeluaran untuk menampung penurunan harga minyak.
Tindakan tersebut disebabkan oleh pasaran mengabaikan bekalan minyak mentah fizikal yang sangat ketat selain daripada kecairan pasaran niaga hadapan yang lemah dan faktor kebimbangan terhadap risiko kemelesetan.
Sementara mata wang US dolar pula dipengaruhi oleh jangkaan Federal Reserve (Fed) untuk membuat kenaikan sebanyak 75 mata asas pada mesyuarat bulan September, namun pelabur tetap berwaspada untuk pilihan Fed yang berkemungkinan akan memperlahankan kenaikan kadar faedah.
Selain itu, pelabur dilihat menantikan terbitan data pembuatan dan perkhidmatan (PMI) Amerika Syarikat (AS) pada sesi dagangan New York hari ini yang bakal mengukur perkembangan semasa ekonomi AS.
Memantau pergerakan harga pada carta pasangan mata wang USD/CAD pada awal minggu Isnin semalam, harga dilihat bergerak mendatar menguji paras halangan 1.30000 dari sesi Asia sehingga ke sesi Eropah.
Namun pergerakan harga lebih agresif bersambung pada sesi New York menyaksikan lonjakan menembusi halangan 1.30000 tersebut sehingga mencapai paras ketinggian terbaru pada 1.30600.
Walau bagaimanapun, momentum peningkatan tersebut gagal diteruskan selepas kenyataan oleh menteri minyak Arab Saudi yang membuatkan harga pamer penurunan di sesi Asia ekoran kelebihan pada mata wang dolar Kanada.
 Harga dilihat menunjukkan sedikit peningkatan di awal sesi Eropah namun menjunam semula menuju ke paras 1.3000 yang dilihat menjadi paras sokongan semasa buat harga.
Penurunan harga juga menguji paras sokongan Moving Average 50 (MA50) pada rangka masa 1 jam di carta USD/CAD yang akan dinilai pelabur untuk petunjuk pergerakan harga selanjutnya.
Sekiranya harga menyusut lebih rendah melepasi paras sokongan MA50 dan juga zon 1.3000, penurunan lebih rendah akan dijangkakan selepas isyarat awal perubahan trend bearish tersebut.
Harga yang membuat penurunan lebih rendah bakal menyusut sehingga ke zon RBS (resistance become support) 1.29000 sebelum penurunan dilanjutkan pula menuju sekitar 1.2700.
Sebaliknya jika harga berjaya menyambung semula peningkatan, dilihat harga bakal menuju ke zon rintangan pada 1.31000 selepas mengatasi paras ketinggian dicapai sebelum ini pada 1.30600.
Untuk kenaikan lebih tinggi, sasaran seterusnya dilihat berada pada sekitar 1.32000 untuk harga mencabar semula ketinggian yang dicapai pada Julai lalu sekaligus mencatatkan paras ketinggian terbaru 6 minggu.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Permulaan Pasaran Yang Menggusarkan, Safe Haven Jadi Pilihan?

Pada hari ini pasaran dikejutkan dengan berita Evergrande, firma hartanah kedua terbesar di China yang telah membenam saham di pasaran Asia ke lautan merah dan meningkatkan kebimbangan pasaran bahawa masalah kewangan yang dihadapi syarikat itu akan membawa krisis lebih besar kepada pertumbuhan global.
Dengan menanggung hutang $300 bilion, Evergrande mengatakan ia akan mula membayar pelabur dengan hartanah yang menyebabkan penjualan besar-besaran oleh pemaju lain dan pemberi pinjamannya.
Hal ini telah memberi kesan kepada matawang yuan yang susut ke paras terendah hampir tiga minggu. Perkara yang sama juga menimpa matawang berisiko dan komoditi kerana kebimbangan isu Evergrande. Walaubagaimanapun, matawang safe haven telah mendapat dorongan.
Indeks US dolar yang mengukur matawang greenback berbanding matawang utama catat pengukuhan sebelum susut pada pembukaan pasaran di paras dagangan 93.117. Matawang yen pula mengukuh 0.2% kepada paras dagangan 109.72.
 Matawang sterling yang berkorelasi dengan sentimen risiko yang lebih luas, susut 0.5% ke paras terendah empat minggu pada $ 1.3662.
Menurut penganalisis, pasaran kewangan memulakan minggu ini dengan keadaan yang berjaga-jaga terutama laporan Evergrande dan mesyuarat FOMC.
“Hari ini juga menyaksikan pilihan raya Kanada, di mana kegagalan untuk mendapatkan keputusan yang jelas akan mendorong CAD untuk susut lebih lanjut.
Di antara bank pusat utama yang lain, Bank of England dijangka tidak akan melakukan perubahan dasar. Pelabur akan terus memberi tumpuan pada indikasi yang bakal dihadirkan oleh bank pusat.


USD Kembali Kuat, Tumpuan Kini Pada Data PMI AS!

Greenback diperdagangkan lebih kukuh pada awal sesi Eropah ketika pelabur diperlihatkan dengan beberapa penerbitan data ekonomi utama dari Zon Eropah dan UK.
Bacaan yang bercampur-campur dalam data PMI pembuatan dan perkhidmatan Zon Eropah mendorong sedikit penyusutan mata wang euro untuk tergelincir di bawah harga 1.0800 berbanding USD.
Sementara bacaan yang meleset daripada jangkaan dalam data yang sama di UK, telah menolak jatuh mata wang pound ke paras terendah empat minggu berbanding greenback.
Dalam pada itu, US dolar terus memanfaatkan sokongan daripada beberapa kenyataan penggubal dasar Fed yang masih menyokong untuk teruskan kenaikan kadar faedah.
Berbeza pula dengan Pengerusi Fed Jerome Powell yang telah memberi isyarat untuk menghentikan kenaikan pada mesyuarat seterusnya.
 Data PMI Amerika Syarikat yang akan dikeluarkan pada sesi New York bakal memberi petunjuk buat pasaran sama ada Fed boleh terus menaikkan kadar atau sebaliknya.
Pada masa yang sama, tumpuan juga disasarkan kepada laporan minit mesyuarat FOMC yang akan diterbitkan pada awal pagi Khamis.
Melihat pergerakan mata wang di Asia, dolar New Zealand diniagakan susut di tengah kewaspadaan pelabur menjelang mesyuarat polisi bank pusat pada hari Rabu.
Selain itu, dolar Aussie pula kekal didagangkan pada sekitar paras terendah, disusuli oleh dagangan dolar Kanada yang turut menyusut berbanding greenback.
Di sisi lain, mata wang yen kecundang ke paras terendah enam bulan berbanding US dolar yang lebih kuat selain turut terkesan oleh pengukuhan berterusan dalam hasil perbendaharaan AS 10 tahun.


Sektor Ekonomi Rancak, Bendung Kejatuhan Matawang Eropah

Matawang Eropah mendapat sokongan daripada penerbitan data ekonomi yang tanpa dijangka mencatatkan bacaan yang memberangsangkan pada Mac.
Kegiatan perniagaan dan pembuatan Perancis dilihat lebih kuat daripada yang dijangkakan pada bulan Mac, walaupun sekatan yang lebih ketat terus memberi kesan kepada keadaan ekonomi secara keseluruhan.
Sementara di Jerman, iaitu ekonomi terbesar Eropah, aktiviti perkilangan di Jerman melonjak lebih tinggi, disokong oleh kenaikan output dan peningkatan penjualan ke Asia (terutamanya China), Eropah dan Amerika Syarikat.
Aktiviti perniagaan pula kembali menunjukkan pengembangan pada bulan Mac, dengan data tersebut mengisyaratkan prospek prestasi ekonomi yang lebih baik daripada yang diharapkan pada suku pertama.
 Secara keseluruhannya, aktiviti ekonomi di Zon Eropah terus menunjukkan pemulihan, di mana aktiviti perniagaan buat pertama kali menunjukkan pertumbuhan dalam tempoh 6 bulan.
Susulan daripada bacaan data yang melebihi jangkaan pasaran ini, euro sedikit meningkat selepas menjunam rendah berbanding matawang US dolar yang kuat.
Dalam pada itu, pasaran turut diperlihatkan dengan penerbitan data dari UK yang mengalahkan jangkaan pasaran dengan meningkat lebih tinggi pada bulan Mac.
Kegiatan perniagaan di UK, kembali ke arah pengembangan dan meningkat pada kadar yang lebih cepat dalam tempoh 7 bulan sementara aktiviti perkilangan pula terus menunjukkan peningkatan.
Matawang pound kembali diperdagangkan di atas harga 1.37000 berbanding US dolar susulan penerbitan data tersebut.


Mata wang Utama Terus Bermaharajalela, USD Masih Terkulai Layu!

Kebanyakan mata wang utama terus mencatatkan pengukuhan di sebalik dagangan raja US dolar yang kekal melemah pada sesi Eropah.
Ini diperlihatkan pada dagangan dolar Aussie yang terus melanjutkan kenaikan untuk mengukuh pada paras ketinggian 3 minggu, manakala dolar kiwi pula tertinggi 5 minggu berbanding greenback.
Jangkaan bahawa Federal Reserve (Fed) mungkin akan menghentikan kenaikan kadar faedahnya terus memberi tekanan buat dagangan US dolar walaupun telah ditunjukkan oleh data pekerjaan NFP yang lebih baik pada bulan April.
Pelabur seterusnya akan memberi tumpuan kepada keluaran data inflasi Amerika Syarikat pada hari Rabu sebagai petunjuk lebih jelas kepada jangkaan penetapan dasar Fed akan datang.
Beralih ke pergerakan pasaran lebih luas, mata wang euro juga dilihat meneruskan peningkatan untuk didagangkan lebih tinggi pada sekitar harga 1.1050 berbanding US dolar.
 Dagangan pound pula kekal mempertahankan pengukuhannya di paras tertinggi satu tahun dengan pelabur kini mengambil langkah waspada menjelang mesyuarat polisi Bank of England (BOE) pada hari Khamis.
Berbeza pula dengan mata wang yen yang sedikit merosot susulan laporan minit mesyuarat Bank of Japan (BOJ) yang memberi isyarat bercampur-campur mengenai dasar monetari dan inflasi.
Selain itu, dolar Kanada kekal mengukuh di paras tertinggi 3 minggu berbanding US dolar di tengah-tengah dagangan minyak mentah yang lebih kuat.
Dengan ketiadaan data ekonomi utama pada sesi Eropah dan New York, pergerakan pasaran mungkin akan terus dipengaruhi oleh sentimen pasaran semasa.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Sentimen Terkini Pasaran Forex Pada Awal London Open

US dollar sedikit lemah dalam sesi London pada Selasa berbanding beberapa matawang utama yang lain. Indeks US dollar yang mengukur kekuatan matawang greenback berbanding matawang utama yang lain susut 0.05% setakat pada pukul 2.42 petang.
Major pair EUR/USD naik 0.07% dengan GBP/USD naik 0.18%. USD/JPY pula jatuh 0.15%, USD/CAD naik 0.13% dan USD/CHF jatuh 0.06%. AUD/USD dan NZD/USD masing-masing merekodkan kejatuhan 0.03% dan kenaikan 0.16% setakat ini.
 Matawang paling kuat setakat ini adalah NZD dan Yen, manakala matawang paling lemah adalah CAD. Dengan menggabungkan matawang paling kuat dan lemah, pair NZD/CAD naik 0.28%, dan CAD/JPY jatuh 0.30%.
Perkara yang perlu diperhatikan pada minggu ini adalah keputusan Presiden Trump sama ada meninggalkan perjanjian nulear dengan Iran dan beberapa data ekonomi penting di Amerika Syarikat. Keluarnya Amerika daripada perjanjian nuklear dengan Iran akan menyebabkan ketakpastian geopolitik di Timur Tengah yang boleh menekan US dollar. Amerika juga akan mengeluarkan data penting inflasi, CPI pada Khamis.
Yen menguat ketika ini disebabkan beberapa ketakpastian dalam pasaran khususnya potensi keluarnya Amerika daripada perjanjian nulear Iran. Manakala NZD pula menguat walaupun data ‘inflation expectation‘ pagi tadi sedikit meleset daripada data sebelum. AUD pula melemah disebabkan data jualan runcit yang meleset daripada jangkaan pasaran.


Yellen Optimis Ekonomi US Terus Mengukuh & Kenaikan Kadar 2017

Pengerusi The Fed Janet Yellen berucap di Commonwelth Club, San Francisco yang bertajuk “Matlamat Polisi Monetari dan Bagaimana Kami Mencapainya”.
Yellen mengatakan, ekonomi US “hampir” kepada objektif gunatenaga-penuh (full-employment) dengan kestabilan harga dan beliau yakin ia akan terus mengukuh.
Katanya lagi, “adalah patut kami mengurangkan sokongan polisi monetari secara berperingkat”. Beliau juga menyatakan pihak The Fed memerlukan masa yang tepat untuk menaikkan kadar dan ini bergantung kepada prestasi ekonomi beberapa bulan akan datang.
 Pada mesyuarat Disember, FOMC (Federal Open Market Committee) menjangkakan kenaikan kadar sebanyak tiga kali pada 2017 yang ditunjukkan dalam analisis ‘dot plot‘. Yellen menjelaskan dalam ucapan bahawa beliau dan ahli FOMC yang lain menjangkakan akan menaikkan kadar beberapa kali setiap tahun sehingga penghujung 2019.
“Kami yakin ekonomi akan terus mengukuh”. Kata beliau.
Keyakinan Yellen ini diterjemahkan oleh pasaran dengan matawang US dolar menguat berbanding enam matawang utama dunia sejak pukul 4 pagi tadi. Eur/Usd merosot 40 pip dalam masa sejam, manakala Usd/Jpy menguat 80 pip. Hal ini disebabkan keyakinan Yellen terhadap ekonomi US dan peningkatan kadar sehingga hujung tahun 2019.
Walaubagaimanapun, fokus ketika ini tetap terarah kepada pelantikan rasmi Trump pada Jumaat.


Mungkinkah EUR/USD Bakal Jatuh Lebih Rendah Menjelang NFP?

Debaran makin membara setelah hari yang dinantikan sudah tiba untuk melihat penerbitan laporan data NFP Amerika Syarikat (AS) untuk bulan November pada sesi New York malam ini (Jumaat).
Pasaran menyasarkan berkebarangkalian matawang USD mungkin akan mengukuh susulan kenyataan hawkish oleh Federal Reserve (Fed) mengenai rencana dalam melaksanakan pengetatan dasar polisi.
Bertitik tolak juga bahawa penerbitan yang memuaskan pada laporan data ADP NFP untuk pekerjaan sektor swasta berkemungkinan bakal serba sedikit menjadi faktor bagi menjangkakan data NFP untuk kukuh.

Tampaknya harga pada carta pasangan matawang EUR/USD seperti ingin memberi isyarat awal untuk membuat pergerakan yang lebih jelas selepas harga menunjuk aksi junaman di sesi New York Khamis.
Junaman tersebut juga sama sekali dilihat telah pun mengatasi paras rintangan 1.13000 dan sekali gus sudah didagangkan di bawah paras rintangan Moving Average 50 (MA50) untuk bayangan downtrend.
 Walau bagaimanapun, pergerakan harga kelihatan hanya bergerak perlahan di awal sesi Asia hari ini (Jumaat) bagi menantikan pembukaan sesi Eropah dan New York sebentar lagi untuk kembali rancak.
Yakni menjadi tumpuan pelabur adalah pada zon sokongan 1.12000 jikalau harga pada carta EUR/USD terus menerima tekanan daripada pengukuhan USD sebelum dijangka berupaya uji paras lebih rendah.
Paras terendah 2021 sekitar 1.11900 juga tidak ketinggalan untuk dicecah sekiranya harga kekal susut dan manakala penurunan lebih parah bakal menyaksikan rekod terendah terbaharu akan tercipta lagi.
Namun sebaliknya jika bacaan yang kurang memberangsangkan ketika terbitan data NFP AS pada sesi New York malam ini, jangkaan penganalisis berkemungkinan harga akan menguji semula zon 1.14000.
Lebih-lebih lagi zon berkenaan turut pernah menjadi zon rintangan sejak Jun 2019 sebelum ia berjaya ‘diceroboh’ Julai 2020 sehingga pergerakan harga mampu mencipta paras tertinggi sepanjang 3 tahun.
Lihat gambar carta harga pasangan matawang EUR/USD di bawah untuk rujukan analisis teknikal anda.
Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Bank of England Sedang Mempertimbangkan Penggunaan Matawang Kripto?

Bank of England (BoE) dilapor akan mempertimbangkan dan mengkaji penggunaan matawang digital apabila satu kerjasama antara beberapa bank pusat utama telah diwujudkan untuk menilai kes-kes bagi mengeluarkan matawang digital mereka sendiri.
Melalui satu kenyataan ringkas oleh bank pusat global, Bank pusat England, Eropah, Jepun, Sweden dan Switzerland telah membentuk satu kumpulan khas untuk berkongsi dapatan kajian mereka yang turut dibantu oleh Bank of International Settlements (BIS).
Timbalan Gabenor Boe, Jon Cunliffe akan mengetuai kumpulan itu bersama bekas ahli lembaga pengarah ECB Benoit Coeure dan ketua hub inovasi BIS.
Kumpulan ini dikatakan akan menilai kes penggunaan matawang digital bank pusat (CBDC); pilihan reka bentuk ekonomi, fungsi dan teknikal, termasuk kebolehoperasian rentas sempadan dan perkongsian pengetahuan mengenai teknologi baru muncul.
 Mereka juga akan bekerjasama dengan forum dan kumpulan global yang lain, seperti Lembaga Kestabilan Kewangan dan jawatankuasa pembayaran dan prasarana pasaran (CPMI), yang juga dipengerusikan oleh Cunliffe.
Topik mengenai matawang digital bank pusat telah mendapat perhatian di kalangan instritusi utama sejak Facebook mengumumkan rancangannya tahun lalu untuk memperkenalkan matawang kripto iaitu libra yang akan terikat dengan sekumpulan matawang dan hutang kerajaan untuk memegang nilai yang stabil.
Bagaimanapun, projek ini berdepan dengan pengawalseliaan yang tinggi daripada beberapa bank pusat termasuk BoE dan Federal Reserve A.S yang memberi amaran mengenai kemungkinan risiko matawang itu terhadap kestabilan kewangan global.
Berbeza dengan bank-bank pusat utama, China telah mula bertindak untuk mencipta matawang digitalnya sendiri, meskipun setakat ini masih tiada butiran jelas mengenai projek ini dikeluarkan.


EUR/USD Susut Ke Paras Terendah Terbaru 3 Minggu!

Pengukuhan ketara US dolar menuju penghujung sesi New York telah menekan kebanyakan mata want utama yang lain dalam pasaran.
Data jualan runcit Amerika Syarikat (AS) yang diterbitkan pada sesi New York semalam mencatatkan angka bacaan tinggi bagi bulan Ogos mengatasi jangkaan dan bacaan bulan sebelumnya.
Pelabur memberi reaksi positif terhadap laporan data tersebut mencetuskan semula jangkaan untuk Federal Reserve (Fed) melaksanakan pengetatan polisi sekaligus menyokong pergerakan US dolar dalam pasaran.

Pada carta pasangan mata wang EUR/USD semalam, harga menunjukkan penurunan sejak sesi Asia sehingga mencatatkan paras terendah terbaru 3 minggu dengan penurunan harian sekitar 70 pips dicatatkan.
Penurunan harga mencecah sekitar 1.17500 pada sesi New York sebelum pergerakan harga mendatar di atas paras tersebut bersambung ke sesi Asia pagi Jumaat.
 Jangkaan kenaikan semula harga akan menguji rintangan pada paras 1.18000 sebelum harga menyambugn penurunan lebih rendah.
Zon support pada 1.17000 dijangka akan menjadi tumpuan pada penurunan harga yang diteruskan berkemungkinan bersambung pada dagangan minggu berikutnya.
Sebaliknya jika harga melonjak melepasi rintangan 1.18000 dan memberi isyarat perubahan trend bullish harga semula, kenaikan harga dijangka untuk menuju semula zon rintangan pada 1.19000 yang telah diuji pada minggu-minggu sebelum ini.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Artikel Khas Untuk Trader Yang Obses Dengan Logam Berharga

Harga emas mula berlegar di paras keuntungan dan kerugian sederhana pada Rabu berikutan fokus pelabur yang mula beralih kepada data NFP yang bakal dikeluarkan Jumaat ini.
Sementara itu, pasaran di China masih ditutup sehingga akhir minggu ini. Di Bahagian Comex New York Merchantile, emas jatuh 0.02% satu troy ounce.
Bagi komoditi lain, silver futures meningkat 0.16% manakala copper futures merosot sebanyak 0.05% sepound.
 Semalam, harga emas jatuh ke paras terendah dalam tempoh 2 minggu berikutan penguasaan US Dollar terus memberi tekanan kepada logam berharga.
US Dollar mengukuh selepas Institut Pengurusan Bekalan berkata pada Isnin bahawa indeks pembuatan meningkat kepada 51.5 bulan lepas daripada bacaan Ogos sebanyak 49.4.
Tumpuan mula beralih kepada data NFP pada Jumaat bagi petunjuk yang lebih jelas mengenai jangka masa kenaikan kadar oleh Fed.


AUD Jatuh: Inflasi Australia Kekal Rendah, Data Pembuatan China Meleset

Bacaan inflasi Australia yang dikeluarkan pada Rabu meleset daripada jangkaan sekaligus mengurangkan potensi kenaikan kadar faedah Reserve Bank of Australia (RBA).
Harga pengguna (CPI) hanya mencatat bacaan 0.6% pada suku keempat 2017 yang meleset daripada jangkaan 0.7%. Bacaan tahunan (YoY) pula merekodkan bacaan 1.9% yang juga kurang daripada jangkaan 2.0%.
Bacaan inflasi ini juga telah sembilan kali berturut-turut berada di bawah sasaran RBA (2%-3%).
Paul Dales penganalisis ekonomi di Capital Economics berkata ini menunjukkan kadar faedah akan dikekalkan sepanjang tahun ini.
“Walaupun aktiviti ekonomi semakin baik, kami merasakan RBA tidak akan menaikkan kadar faedahnya pada tahun ini.”
 Seorang lagi penganalisis ekonomi berkata, “laporan inflasi ini menunjukkan tiada kenaikan kadar faedah RBA dalam masa terdekat.”
Dengan inflasi yang meleset daripada jangkaan, jelas RBA dijangka akan terus berhati-hati dan tidak akan menaikkan kadar faedah dalam masa terdekat. Kesan kepada pasaran jelas dilihat pada Aussie dollar yang jatuh mendadak selepas data ini dikeluarkan pada Rabu.
Data Indeks PMI China
Pertumbuhan sektor pembuatan China perlahan lebih daripada jangkaan pada Januari. Bacaan merekod paras terendah lapan bulan lalu berikutan pasaran hartanah yang semakin perlahan.
Indeks PMI sektor pembuatan susut ke paras 51.3 pada Januari berbanding bacaan yang dicatat pada Disember iaitu  51.6. Jangkaan bagi data kali ini adalah 51.5.
Dengan data China yang meleset ini, ia menjadi faktor tambahan kepada kejatuhan AUD pada Rabu.


EUR/USD Akan Teruskan Lagi Kenaikan Pada Minggu Ini?

US dolar menutup dagangan pada penghujung minggu lalu dengan sedikit meningkat selepas prestasi suram yang dipamerkan susulan reaksi terhadap mesyuarat FOMC.
Jangkaan untuk pengukuhan US dolar oleh para pelabur meleset walaupun Federal Reserve (Fed) meningkatkan kadar faedah pada mesyuarat polisi seperti yang telah dijangkakan.
Namun penganalisis berpandangan bahawa US dolar berkemungkinan akan kembali mengukuh semula dalam tempoh terdekat.
Penyusutan US dolar minggu lalu telah memberi laluan untuk kebanyakan mata wang utama yang lain dalam pasaran didagangkan sedikit meningkat.

Seperti pergerakan harga pada carta pasangan mata wang EUR/USD, harga telah meningkat pada minggu lalu mengatasi ketinggian dicapai pada minggu sebelumnya, mencapai paras sekitar 1.11300 pada zon SBR (support become resistance).
Selepas menguji zon SBR tersebut dan gagal untuk teruskan kenaikan lebih tinggi, harga membuat penurunan sehingga disokong oleh paras 1.1000 di penghujung minggu.
 Pelabur mula berwaspada untuk perubahan trend bearish semula selepas harga berada di bawah paras halangan Moving Average 50 (MA50) pada rangka masa 1 jam selepas penurunan.
Namun, pengukuhan lebih jelas oleh US dolar dinantikan pelabur untuk isyarat pergerakan selanjutnya.
Sekiranya harga susut lebih rendah di bawah paras 1.1000, penurunan lanjut harga bakal dijangkakan untuk menuju semula sehingga ke zon support 1.08000 yang menjadi tumpuan pada penurunan awal Mac lalu.
Sebaliknya jika lonjakan harga berlaku semula, corak kenaikan harga minggu lalu berkemungkinan akan masih diteruskan melepasi zon SBR 1.11300.
Kenaikan lebih tinggi dilihat bakal menguji paras tumpuan 1.12000 sebelum mengekalkan trend bullish untuk sasaran menuju sehingga ketinggian 1.14000 semula.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Cara Trade Forex Menggunakan Analisis Intermarket dan Sentimen Pasaran

Pasaran Wall Street semalam menjunam teruk selepas laporan International Monetary Fund (IMF) yang memberi amaran terhadap pertumbuhan dan kestabilan kewangan global. Ini menyebabkan pasaran global dalam keadaan risk-off/ risk aversion/ berisiko.
Carta CBOE VIX yang mengukur indeks kebimbangan pasaran SP500 menaik sebanyak 50% kepada 23% dalam masa sehari.
Carta CNN Fear and Greed jugak menunjukkan mood pasaran dalam keadaan extreme fear. Turun kepada nilai 8 daripada 23 pada hari sebelumnya.
Dalam pasaran equity (saham), kesemua pasaran utama seperti Nikkei, ASX 200, Dax, Ftse, SP500, Dow, dan Nasdaq berada didalam keadaan negatif. Bermakna pelabur bimbang untuk melabur dalam pasaran saham. Permintaan terhadap pasaran saham berkurang.
Apabila pasaran saham berkurang, pelabur akan cari pasaran yang selamat untuk melabur seperti bon. Secara asas, harga bon berlawanan dengan pulangan/dividen/hasil bon. Jika permintaan bon naik, pulangan bon akan menurun. (Boleh rujuk gambar yang bernombor 4 untuk lihat penurunan pulangan bon berada pada warna merah).

 Jadi disini boleh disimpulkan bahawa kenaikan indeks VIX, penurunan indeks Fear and Greed, penurunan indeks saham dan kejatuhan pulangan Bon akan menyebabkan pasaran berada didalam keadaan berisiko (risk-off).
Apa jadi kepada matawang jika pasaran risk-off? Matawang yang mempunyai pulangan pelaburan yang tinggi akan dijual manakala matawang yang mempunyai pulangan yang rendah akan mendapat permintaan.
Kenapa?
Kerana apabila pasaran stabil, pelabur akan mencari pulangan yang maksimum dengan meminjam matawang yang rendah kadar faedah dan melabur di negara yang mempunyai pulangan yang tinggi. Rujuk gambar nombor 5, New Zealand mempunyai pulangan sebanyak 2.648%, Japan mempunyai 0.140. Jika ingin memaksimakan pulangan, pelabur meminjam matawang Japan dan melabur di New Zealand.
Sekiranya berlaku pasaran yang berisiko, pelabur akan mengambil untung dari negara yang dilabur dan ditukarkan semula kepada matawang asal yang dipinjam. Disini akan berlaku permintaan terhadap matawang yang dipinjam pada awalnya.
Konklusinya, jika berlaku risk-off, pair audxxx, nzdxxx, xxxjpy dan xxxchf akan menjunam.


Pandangan Kalendar Ekonomi yang Telah Berlaku Sepanjang Minggu Ini (21-25 November)

US dolar meneruskan tren kenaikan pada minggu ini walaupun sedikit perlahan dengan potensi kenaikan kadar Fed Fund Rate di paras tertinggi seperti data yang dikeluarkan oleh CME Group. Setiap minggu Moshed.com akan membawakan kepada anda ringkasan pergerakan pasaran sepanjang minggu.
Apa yang perlu diberi perhatian adalah Tema yang mencorakkan pergerakan pasaran sepanjang minggu ini agar kita mengetahui faktor yang menggerakkan pasaran. Pasaran pada minggu ini (21-25 November) telah dicorakkan oleh laporan data Autumn Statement UK, US Durables Goods, U.K. GDP (KDNK U.K.) dan Minit Mesyuarat FOMC.
Perlu diingat sentimen kepada kenaikan kadar masih kuat ketika ini yang telah menyebabkan US dolar menguat berbanding kebanyakan matawang utama dunia. Namun kita tidak dapat pastikan sampai bilakah USD akan terus menguat kerana pasaran boleh berubah-ubah setiap masa sebagaimana sentimen yang tidak dapat dijangka.
Kita tidak boleh membuat jangkaan spesifik kepada sesuatu, contohnya, The Fed pasti menaikkan kadar pada Disember. Kita hanya perlu menggunakan sebanyak mana maklumat yang ada dalam trading sama ada dari segi fundamental atau teknikal dan membuat perancangan daripada situ. Pun begitu, kita akan terus dapat bertahan dalam pasaran yang tak terjangka jika kita mengutamakan pengurusan risiko dan psykologi yang baik.
Berikut adalah julat pergerakan pasangan matawang (currency pair) utama dunia minggu ini dan minggu lepas agar anda dapat melihat perbezaan antara kedua-dua minggu tersebut.
14-18 November                                                              21-25 November
Eur/Usd – Jatuh 260 pip                                               Eur/Usd – Jatuh (Ranging) 140 pip
Usd/Jpy – Naik 420 pip                                                 Usd/Jpy – Jatuh (Ranging) 138 pip
Gbp/Usd -Jatuh 300 pip                                                Gbp/Usd – Naik 218 pip
Usd/Chf -Naik 240 pip                                                   Usd/Chf – Naik 117 pip
Usd/Cad – Naik (Ranging) – 180 pip                             Usd/Cad – Naik 160 pip
Aud/Usd – Jatuh – 245 pip                                            Aud/Usd – Naik 153 Ppip
Nzd/Usd – Jatuh – 145 pip                                            Nzd/Usd – Naik 110 pip
Tanpa membuang masa lagi mari kita lihat ulasan kalendar ekonomi sepanjang minggu ini.

Ucapan Draghi (Presiden ECB), Selasa

Dalam ucapannya, Draghi masih mengekalkan pendiriannya bahawa pemulihan ekonomi masih bergerak sederhana dan komen terbaru ini sejajar dengan minit mesyuarat ECB Oktober lepas yang dikeluarkan minggu lalu. Beliau juga dilihat akan terus berusaha mencapai sasaran ECB berikutan cabaran-cabaran yang menghadkan ekonomi Eropah untuk terus berkembang secara dinamik.
 Segala retorik yang disampaikan Draghi ini masih sama dengan ucapannya beberapa minggu lepas berikutan pilihanraya Presiden negara-negara besar Eropah iaitu German dan Perancis tahun hadapan. Secara umumnya, perkembangan politik di Eropah ini menambahkan lagi ketidaktentuan di Zon Eropah.

Pembentangan Bajet Autumn Statement UK, Rabu

Philip Hammond melaporkan bahawa pertumbuhan ekonomi UK akan meningkat lebih perlahan tahun depan berbanding jangkaan awal sebelum ini. Jangkaan pertumbuhan ekonomi pada 2017 akan meningkat 1.4% berbanding jangkaan awal 2.2% pada Mac. Kekurangan dalam bajet UK menjadikan Hammond tidak ada banyak pilihan untuk menambahkan perbelanjaan kerajaan.
Hammond mengatakan, kerajaan memerlukan pinjaman yang lebih banyak untuk tempoh lima tahun akan datang dengan hutang awam diramalkan meningkat ke paras tertinggi 90.2% pada 2017/2018 dari jangkaan 81.3% pada Mac.
Beliau menegaskan perlunya untuk kerajaan untuk menyiapkan UK dengan lebih bersedia sebelum meninggalkan Kesatuan Eropah. Kerajaan komited untuk terus memberikan yang terbaik dalam perbelanjaan fiskal untuk kegunaan pelaburan. Pelaburan yang dimaksudkan oleh Hammond ialah untuk meningkatkan produktiviti bagi menyokong transisi ekonomi UK.

US Durable Goods Orders: Rabu

Bacaan Durable good pada bulan Oktober meningkat 4.80% dengan bacaan September juga mencatatkan peningkatan 0.40% yang merupakan data kajian semula selepas dilaporkan jatuh sebanyak 0.30%. Bacaan ini sejajar dengan jangkaan penigkatan secara berperingkat dalam perbelanjaan modal.
Manakala data core durable goods yang tidak mengambil kira pengangkutan pula meningkat sebanyak 1.0% yang turut meningkat pada bulan September sebanyak 0.2%. Jangkaan penganalisis ialah peningkatan 0.2%. Jika tidak mengambil kira barangan dalam sektor pertahanan data ini sepatutnya meningkat sebanyak 5.2%.
Sejurus sahaja data durable good ini dikeluarkan, Eur/usd jatuh dari paras 1.0589 ke paras terendah 1.0541. Manakala Usd/Jpy menguat hampir 80 pip dari paras 111.64 ke 112.47. Sememangnya data durable goods US pada hari ini begitu baik ditambah lagi dengan sentimen kenaikan kadar pada Disember yang semakin menguatkan matawang greenback ini.

US Crude Oil Inventories (Stok Minyak US): Rabu

The Energy Information Administration (EIA) atau Pengurusan Informasi Tenaga melaporkan inventori minyak mentah yang jatuh sebanyak 1.3 juta tong semalam berbanding 5.3 juta peningkatan pada minggu sebelum. Harga minyak West Texas Intermediate (WTI) meningkat ke paras $48.20 dari $48.00  sejurus data dikeluarkan. Perjumpaan Opec 30 November ini akan menjadi tumpuan trader-trader di seluruh dunia.

German Ifo Business Climate: Khamis

Data German Ifo Business Climate tidak berubah pada bulan November di paras 110.4 sama dengan data bulan sebelum. Jangkaan penganalisis bagi data ini ialah 110.6 yang berada di sekitar bacaan sebenar 110.4. Indeks ini masih berada di paras tertinggi sejak Mei 2014.
Sejurus sahaja data ini dikeluarkan, pasaran memberikan respon yang tak menentu dengan Eur/Usd bergerak dari 1.0520 ke paras 1.0565. Manakala indeks saham DAX bergerak positif semula dari kejatuhan.

UK GDP data (Data KDNK U.K): Jumaat

Pejabat Statistik Kebangsaan UK mengeluarkan laporan pertumbuhan KDNK (GDP) UK yang mencatatkan bacaan 0.5% pada suku ketiga. Bacaan ini sama dengan bacaan pada suku kedua dan jangkaan penganalisis pada kadar 0.5%. Laporan pertumbuhan ini pada suku ketiga ini adalah selepas undian referendum EU. Sejak pengundian itu, pertumbuhan KDNK UK tidak banyak berubah dari laporan suku kedua. Hal ini menunjukkan kesan terhad undian referendum itu kepada ekonomi UK.
Pelaburan akan menjadi fokus utama UK dalam beberapa bulan akan datang. Pun begitu, Brexit masih menjadi tumpuan kerana ketaktentuan yang boleh melemahkan perbelanjaan modal dan pelaburan di UK. Sejurus sahaja laporan KDNK ini dikeluarkan, Gbp/Usd menguat sebanyak 22 pip dari 1.2450 ke 1.2472 dalam 30 minit pertama. Manakala Indeks FTSE berubah sedikit sejurus data dikeluarkan.


Adakah GBP/USD Berikan Petanda Awal Penurunan Harga?

Setelah bergerak mendatar sejak sesi pasaran Asia hari ini, Pound Sterling mula menunjukkan penurunan pada sesi Eropah dan dapat dilihat pada carta pasangan matawang utama khususnya GBP/USD.
Sementara masih menunggu keputusan kelulusan penangguhan Brexit oleh EU27, Ketua Suruhanjaya Eropah, Jean-Claude Juncker membuat kenyataan yang agak membimbangkan pasaran.
Beliau seperti meluahkan kekecewaan melalui kenyataan bahawa Brexit menghabiskan masa dan tenaga. Adalah amat menyakitkan terpaksa meluangkan terlalu banyak masa untuk isu Brexit.
Beliau juga turut menyatakan bahawa akan selamanya kesal terhadap keputusan UK untuk meninggalkan Kesatuan Eropah.
Dagangan Pound mula mendapat tekanan pada awal sesi Eropah bermula dan mula menunjukkan penurunan harga.
Dagangan GBP/USD yang mencapai paras ketinggian terbaru semalam pada resistance 1.30000 dilihat membuat penurunan hari ini melepasi garisan trendline yang menandakan perubahan trend harga.
 Kebimbangan yang mula dirasai bakal mendorong pelabur untuk mengambil keuntungan pada posisi belian terdahulu sebelum mendapatkan arah pergerakan yang jelas buat Sterling.
Dengan jangkaan sentimen Brexit yang semakin membimbangkan, harga bakal membuat penurunan dan destinasi awal yang dilihat dituju harga adalah pada paras 1.27800 yang merupakan zon RBS (resistance become support).
Penurunan lebih rendah bakal menguji pula zon RBS lebih rendah di paras sekitar 1.27000.
Namun, jika laporan terbaru Brexit memberikan khabar positif, harga bakal melonjak tinggi mencari paras ketinggian terbaru berkemungkinan menguji zon resistance pada dagangan Mei lalu sehingga mencecah 1.31500.
Lihat gambar carta pasangan matawang GBP/USD di bawah untuk rujukan teknikal analisis anda.


Pergerakan Semasa Pasaran Tukaran Matawang Forex Setakat Malam Ini

US dolar menjunam ke paras terendah 13-bulan lalu berbanding matawang utama dunia yang lain pada Khamis berikutan kebimbangan yang berterusan terhadap perkembangan politik US.
Di samping itu, US dolar juga tertekan dengan pengukuhan euro selepas sidang media Draghi yang menunjukkan ECB akan membincangkan pengurangan pelonggaran polisi pada musim luruh.
Indeks US dolar yang mengukur kekuatan matawang greenback berbanding enam matawang utama yang lain jatuh 0.27% kepada 93.85 setakat ini pada pukul 10.48 pm.
Para pelabur ketika ini sedang mengikuti secara rapat perkembangan politik di US selepas laporan yang mengatakan ‘Special Counsel‘ Robert Mueller merancang untuk menyiasat Trump secara lebih menyeluruh.
 Dalam masa yang sama, pengukuhan euro turut menekan US dolar dengan jangkaan kepada pengurangan pelonggran polisi yang semakin meningkat.
Pembuat polisi ketika ini melihat Oktober sebagai tarikh yang sesuai untuk membincangkan tentang masa depan program pembelian aset yang akan berakhir pada Disember.
Matawang tunggal ini juga merekod kenaikan berbanding Pound pada Jumaat, dengan EURGBP telah mencapai paras tertinggi lapan-bulan lalu di paras 0.8991.
Walaubagaimanapun, Pound berjaya mengukuh berbanding US dolar dengan GBPUSD naik 0.11% setakat pukul 10.57 pm kepada 1.2986.


Komoditi Hitam Gagal Mengekalkan Keuntungan Selepas Data Positif EIA

The Energy Information Administration (EIA) atau Pengurusan Informasi Tenaga di US melaporkan inventori minyak mentah yang meningkat sebanyak 0.56 juta tong pada minggu berakhir 17 Februari berbanding 9.5 juta tong yang dicatatkan sebelum itu.
Jangkaan kepada data kali ini ialah kenaikan 3.5 juta tong. Jumlah inventori berada 8.9% melebihi stok tahun lalu di paras 518.7 juta.
Data ini dikeluarkan setiap minggu oleh The Energy Information Administration (EIA) yang mengira perubahan dalam inventori minyak di US setiap minggu. Ia dikeluarkan selepas empat hari minggu tersebut berakhir.
 Data terbaru inventori minyak mentah yang dikeluarkan oleh Institut Petroleum Amerika (API) juga merekodkan penambahan stok yang tinggi iaitu 0.88 juta tong pada minggu tempoh sama berbanding minggu sebelum ini yang mencatatkan kenaikan 9.94 juta tong.
Harga minyak WTI (West Texas Intermediate) mencapai paras tertinggi $54.97 setong dalam dagangan Khamis berbanding paras tertinggi yang dicapai minggu ini pada Isnin di $55.04.
Manakala minyak Brent (Brent-oil) mencapai paras tertinggi $57.43 dalam sesi sama yang merupakan paras tertinggi setakat minggu ini.


Analisis Teknikal AUD/USD – Timeframe H1 – 7/12/2018

Pergerakan harga pada chart AUD/USD untuk dagangan semalam menunjukkan harga masih menyambung penurunan dengan matawang dollar AUD antara yang didagangkan paling merosot. Dengan data-data domestik Australia yang lemah, matawang Aussie itu terus mengalami kejatuhan berikutan kebimbangan terhadap isu perang dagang antara Amerika Syarikat dan China masih berlarutan. Terbaru, CFO Huawei, Wanzhou Meng yang ditahan kerana didapati melanggar sekatan AS menimbulkan kemarahan kerajaan China dan diminta untuk beliau dilepaskan segera. Pelabur melihat risiko dalam pasaran kembali meningkat dan akan terus memberi tekanan kepada matawang AUD. Dilihat pergerakan harga pada chart pasangan matawang AUD/USD, harga membuat penurunan melepasi paras support MagicS1 dan turun lebih rendah menguji paras support MagicS2 pada indicator Moshed Magic Line sebelum harga kembali menutup dagangan New York di sekitar paras support MagicS1 semula.
Pada sesi pasaran Asia hari ini, harga yang memulakan dagangan di sekitar paras Magic Pivot 0.7231 dilihat bergerak agak mendatar dan menguji paras tersebut sehingga ke penghujung sesi. Jika Aussie terus didagangkan lemah, harga bakal menyambung lagi penurunan yang dilakukan semalam ke paras support 0.7190 (MagicS1) iaitu di sekitar paras terendah pada dagangan semalam. Kemudian, penurunan harga seterusnya pula dijangka akan ke paras support 0.7149 (MagicS2) yang berpotensi untuk menjadi paras RBS (resistance become support) pada chart AUD/USD. Sekiranya harga masih berjaya melepasi paras tersebut, destinasi tumpuan harga yang seterusnya dilihat berkemungkinan ke paras sekitar support 0.7108 (MagicS3).
Namun, sebaliknya jika harga menunjukkan kenaikan semula lebih tinggi dari paras Magic Pivot hari ini, paras tumpuan awal yang dilihat akan dituju harga adalah pada support 0.7273 (MagicR1). Kemudiannya, harga dijangka akan naik menguji pula paras resistance 0.7314 (MagicR2) sebelum kenaikan lebih tinggi yang diteruskan harga berkemungkinan akan ke paras resistance 0.7356 (MagicR3).
 Terus ikuti perkembangan perang dagang dan jangan lupa juga pada laporan data pekerjaan NFP yang ditunggu-tunggu oleh para pelabur. Lihat paras support dan resistance pada chart AUD/USD untuk mencari paras-paras yang berpengaruh dan menjadi tumpuan harga supaya analisis teknikal anda lebih jelas.

Paras support: 0.7190, 0.7149, 0.7108.
Paras resistance: 0.7273, 0.7314, 0.7356.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


GBP/JPY Bearish! Inilah Faktor Buatkan Harga Menjunam Jatuh

Kenapa trader perlu perhatikan pergerakan pada carta pasangan mata wang GBP/JPY di penghujung minggu ini? Ada sebab kenapa corak harga sedang menurun.
Dua faktor yang kini dilihat sedang mempengaruhi kedua-dua mata wang Pound dan Yen ketika dagangan menghampiri penghujung minggu ini.
Pertama petunjuk yang sedang dinilai pasaran terhadap dasar monetari bank pusat Jepun (BOJ) yang berkemungkinan akan mengubah corak polisinya yang dikekalkan terlalu longgar sebelum ini.
Justeru, jangkaan terhadap perubahan ini mendorong pengukuhan awal nilai Yen sejak sesi Asia pada Khamis semalam.
Sementara mata wang Pound pula terus didagangkan suram sepanjang minggu ini dengan tumpuan adalah terhadap terbitan data ekonomi UK.
Bacaan Keluaran Dalam Negara Kasar (GDP) UK untuk November lalu yang diterbitkan di sesi Eropah sebentar tadi menunjukkan pertumbuhan lebih perlahan pada 0.1% daripada bulan sebelumnya 0.5%, namun sedikit positif berbanding unjuran menguncup kepada -0.2%.
Keseluruhannya termasuk data ekonomi tambahan lain seperti pengeluaran perindustrian dan imbangan dagangan barangan dinilai adalah suram.
Oleh itu, dengan pengukuhan Yen serta Pound yang lemah, harga pada carta GBP/JPY jelas menunjukkan corak penurunan sejak semalam.
 Pada mulanya, harga yang mendatar dari awal minggu di atas zon 160.500 kemudiannya telah menjunam sehingga mencecah paras tumpuan pada 157.700 di sesi New York semalam.
Isyarat bearish kelihatan pada carta harga GBP/JPY apabila harga mula bergerak di bawah paras halangan Moving Average 50 (MA50) pada rangka masa 1 jam.
Corak penurunan terus disambung lagi pada hari ini (Jumaat) dan setakat jam 3 petang waktu tempatan, harga telah mencecah paras sekitar 157.00 dan tidak menunjukkan reaksi yang ketara ketika data ekonomi UK itu diterbitkan.
Penurunan harga yang dilanjutkan ke sesi berikutnya dilihat akan menguji zon support minggu lalu sekitar 155.500 sebelum sasaran lebih rendah akan terarah pada zon 153.00 pula.
Namun sekiranya berlaku lonjakan harga sebelum penutupan dagangan minggu ini, melepasi semula paras 157.700 akan menyaksikan harga akan cuba melepasi halangan MA50.
Jika berjaya lepasi, akan menjadi isyarat awal untuk harga mendaki semula lebih tinggi ke paras 160.500 yang menjadi tumpuan sebelum ini.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Setakat Petang Ini

Pasaran setakat ini bergerak agak perlahan pada sambutan Hari Kesyukuran di Amerika Syarikat. Kebiasaannya pada hari sebegini, jumlah pelabur dalam pasaran akan berkurang serta kecairan pasaran akan rendah. Kesan daripada ini akan menyebabkan pergerakan yang perlahan dalam pelbagai instrumen kewangan. Memandangkan tiada berita ekonomi yang memberikan impak besar dalam kalendar ekonomi pada hari ini, tumpuan pelabur mungkin akan terus terarah kepada pergolakan politik Brexit dan krisis belanjawan Itali.
Terbaru, nilai matawang GBP kembali melonjak pada sesi pasaran Eropah setelah Suruhanjaya Eropah telah mengesahkan ke atas pengisytiharan politik terhadap hubungan masa depan baru di antara Kesatuan Eropah dan Britain. Ini adalah satu langkah yang positif namun perjanjian ini masih belum rasmi setelah Britain dan kesemua 27 kerajaan Kesatuan Eropah yang lain membuat persetujuan bersama. Berita ini telah mengurangkan kebimbangan dalam pasaran dan pelabur melihat Kesatuan Eropah dan Britain komited untuk membentuk satu jajahan bersama dan kerjasama yang lebih erat selepas ini.
 Matawang USD didagangkan agak terancam dari awal sesi Eropah atas faktor sentimen pasaran yang sedikit pulih menyebabkan permintaan terhadap matawang bersifat safe-haven berkurangan. Bukan itu sahaja, hasil pulangan bon 10 tahun menurun selepas kemerosotan data domestik AS seperti penurunan dalam pesanan barangan tahan lama, tuntutan pengangguran yang meningkat dan sentimen keyakinan pengguna merudum.
Dalam perkembangan di Eropah, pelabur akan menumpukan perhatian terhadap minit mesyuarat yang akan dikeluarkan oleh European Central Bank (ECB) pada pukul 8:30 malam waktu Malaysia. Butiran yang akan diteliti oleh pelabur adalah berkenaan perkembangan ekonomi zon Eropah dan kadar inflasi serta prospek terhadap penamatan aktiviti pembelian aset pada akhir Disember ini.
Beralih kepada matawang komoditi seperti AUD dan NZD, kedua-dua didagangkan dalam keadaan merosot pada hari ini ekoran sentimen perselisihan perdagangan antara Amerika Syarikat dan China. AS dan China dilaporkan bertempur pada hari Rabu di pertemuan Pertubuhan Perdagangan Dunia (WTO). Presiden Donald Trump telah mengenakan tarif yang bertubi-tubi terhadap China terutama untuk barangan import seperti keluli dan aluminium.


Pasaran Khuatir Dengan Tindak Balas China Terhadap Amerika Syarikat

China telah mengenakan tarif sehingga 25 peratus ke atas 128 barangan U.S termasuk sejuk beku khinzir, beberapa jenis arak dan buah-buahan sebagai tindak balas terhadap pengenaan tarif oleh U.S keatas barangan keluli dan aluminium.
Pengumuman itu dibuat pada hari Ahad dan dapat menelan kos cukai sebanyak $3 billion.
Menteri perdagangan China mengatakan bahawa mereka ingin menangguhkan obligasi China ke atas WTO yang menghasratkan pengurangan tarif keatas 120 barang U.S termasuk buah-buahan. Barangan-barangan tersebut malah akan dinaikan tarifnya sebanyak 15 peratus.
 8 produk lain termasuk daging khinzir akan dinaikkan tarif sehingga 25 peratus.
Reaksi balas tersebut telah mendorong ketegangan antara Bejing dan Washington. Dalam masa yang sama menghadirkan kehuatiran terhadap pasaran.
Presiden U.S Donald Trump sedang melakukan persediaan untuk mengenakan tarif melebihi $50 billion keatas barang China bagi menghukum Beijing. U.S telah menuduh Beijing bahawa Beijing menyalahgunakan harta intelek Amerika sehinga mendorong perubahan dalam pelbagai dasar kerajaan China yang bertujuankan permindahan teknologi.
China telah berulangkali menabur janji bahawa mereka akan membuka ekonomi kearah global dengan lebih luas namun banyak syarikat luar negara yang merungut bahawa mereka telah menerima layanan yang tidak adil.


Analisis teknikal GBP/AUD – Timeframe Daily – 17/5/2018

Dari sudut teknikal, GBP/AUD kini berada di sekitar zone buy yang berpotensi membentuk RBS jika harga tidak breakout Key Support Zone 1.7885/30. Dijangkakan kenaikan berpotensi mencapai ke sekitar harga 1.8180 atau ke harga yang lebih tinggi selagi ia tidak breakout Key Support Zone.
 Oleh itu, peluang yang boleh diperhatikan adalah ‘long’ setakat ini di timeframe yang lebih kecil. Walaubagaimanapun, kenaikan  berterusan akan gagal jika ia tidak breakout Key Resistance terhampir iaitu 1.8180.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Hala Tuju Harga Minyak Mentah Masih Mengundang Kebingungan

Harga minyak menurun pada sesi Asia kesan daripada lebihan bekalan dan pertumbuhan ekonomi yang perlahan dalam pasaran. Namun begitu, beberapa penganalisa berkata aliran ini akan menurun dan menyaksikan pemulihan harga minyak pada akhir tahun ini.
Brent mentah antarabangsa mencacat penurunan sebanyak 6 sen berbanding harga ditutup sebelum ini. West Texas Intermediate (WTI) mentah pula menurun 5 sen.
Brent mencapai paras $ 44.14 pada hari sebelumnya, yang paling rendah sejak Mei. Kontrak itu juga telah memberikan nilai lebih 15% sejak memuncak pada bulan Jun. Hal ini berikutan lebihan produk bertapis dan pertumbuhan ekonomi yang perlahan menjejaskan prospek permintaan bagi minyak mentah.
 Penganalisis berkata, mereka meramalkan lebih penurunan harga dalam jangka masa pendek kerana lebihan bekalan akan berterusan. Selain itu, permintaan juga dilihat semakin perlahan.
“Pada saya, harga minyak akan mencapai serendah $ 39 dan $ 42 setong dalam tempoh beberapa minggu akibat keadaan yang tidak menentu,” kata Ric Spooner, Ketua Penganalisis Pasaran di CMC Markets, Sydney, Australia.
“Bagaimanapun, selepas itu, kami ingin melihat pasaran kembali seimbang,” katanya lagi. Beliau juga berpendapat bahawa harga sekitar $ 50 hingga 60 setong akan mewakili sebuah keseimbangan antara penawaran dan permintaan.
Pasaran minyak dibelenggu lebihan bekalan dalam tempoh 2 bulan lepas. Berita ini sekali gus menarik harga ke bawah sebanyak 70% antara 2014 dan awal 2016 apabila Brent mencecah kira-kira $ 27 setong dalam tempoh lebih sedekad.


Britain Pergiat Persiapan Hadapi Situasi No-Deal Brexit

Selepas keputusan mesyuarat FOMC diumumkan, tumpuan pasaran akan beralih pula kepada mesyuarat polisi monetari bank pusat England pada jam 7 petang ini.
Bank of England (BOE) dijangka akan mengekalkan kadar faedah di paras 0.75% namun berkemungkinan menggugurkan isyarat kenaikan kadar berikutan dipengaruhi faktor Brexit. Pertumbuhan yang perlahan serta risiko ke arah situasi Brexit tanpa perjanjian (no-deal Brexit) bakal memberi impak terhadap keputusan bank pusat.
Acara yang digelar “Super Thursday” pada hari ini akan melihatkan bank pusat menerbitkan laporan inflasi suku tahunan dan persidangan akan diketuai oleh Gabenor Mark Carney.
Beralih pada perkembangan Brexit pula, Britain dilaporkan sedang mempertingkatkan persiapan berdepan situasi no-deal Brexit dengan memperuntukkan tambahan 2.1 bilion pound untuk memastikan negara bersedia untuk berundur dari Kesatuan Eropah (EU) dengan atau tanpa perjanjian, pada penghujung Oktober nanti.
 Perdana Menteri Boris Johnson yang mengambil alih tampuk pemerintahan pada minggu lalu telah bertekad untuk meninggalkan blok perdagangan tersebut walaupun tanpa perjanjian dalam masa tiga bulan melainkan EU bersetuju untuk kembali merundingkan semula perjanjian yang dimeterai bersama pemimpin sebelum ini, Theresa May.
Kementerian telah menegaskan bahawa elemen penting dalam perjanjian pengunduran iaitu isu kawal sempadan Ireland perlu dirundingkan, sesuatu yang diulangi oleh EU bahawa mereka tetap tidak akan bersetuju.
Dalam pengumuman pertama dalam polisi utama, Menteri Kewangan yang baru iaitu Sajid Javid mengatakan dana tambahan diperuntukkan untuk menampung kempen pengiklanan ke seluruh negara, memastikan bekalan ubat-ubatan penting, membantu rakyat Britain yang sedang menetap di luar negara serta mempertingkatkan infrastruktur di sekitar pelabuhan.
Beliau berkata, dalam tempoh kurang 100 hari lagi sebelum Britain akan meninggalkan Kesatuan Eropah, adalah penting untuk mereka mempergiatkan perancangan untuk memastikan mereka betul-betul bersedia.


Amaran Ini Bakal Dorong Penurunan Harga Buat Dagangan GBP/USD

Pound Sterling bakal didagangkan berisiko selepas Kesatuan Eropah (EU) memberi amaran kepada bank-bank di UK bahawa mereka akan berdepan tempoh lebih lama untuk mendapatkan akses ke dalam pasaran selepas Brexit.
Berkemungkinan perlu menunggu lebih lama selepas penghujung tahun ini untuk mengetahui jawapan sama ada berjaya mendapatkan hak akses ke dalam pasaran blok tersebut.
Timbalan Presiden Eksekutif Suruhanjaya Eropah, Valdis Dombrovskis menyatakan bahawa Brussels belum bersedia untuk beberapa bulan terdekat ini untuk menilai sama ada Britain memenuhi syarat bagi hak akses.
Namun, dagangan semasa buat Pound pada awal minggu masih dilihat akan bergerak lebih baik dalam pasaran berbanding US dolar.
US dolar dilihat akan bergerak lemah menyambung momentum penyusutan minggu lalu selepas Kongres AS masih belum mencapai kesepakatan rundingan pakej rangsangan ekonomi dan bercuti selama sebulan.
Pada carta harga bagi pasangan matawang GBP/USD, dagangan Jumaat lalu berjaya melihatkan harga mencapai paras tertinggi mingguan pada 1.31400 sebelum kembali menutup dagangan di paras lebih rendah hampir ke paras 1.30800.
Menyambung dagangan pada awal minggu ini, harga bergerak mendatar di atas paras sokongan Moving Average 50 (MA50) pada rangka masa 1 jam pergerakan harga yang masih memberi isyarat trend bullish harga.
 Awal sesi Eropah melihatkan harga masih bergerak menguji paras MA50 dan jika harga gagal turun lebih rendah, trend bullish harga akan terus dikekalkan.
Kenaikan lebih tinggi akan mendorong harga menuju zon resistance di bawah paras 1.32000.
Namun jika harga kembali membuat penurunan dan bergerak ke bawah paras MA50, jangkaan trend bearish harga akan menuju ke zon support pada 1.30000.
Penurunan lebih rendah dijangkakan ke zon support lebih rendah di bawah paras 1.29000.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI